title: Bounty – kapina laivalla

text: Fletcher Christian on tässä elokuvassa monisyisempi henkilö kuin aiemmissa elokuvissa. Ensi alkuun Christian ja Bligh ovat ystäviä, ja Bligh jopa pyytää Christiania kanssaan toisellekin purjehdusretkelle. Miehet kääntyvät kuitenkin elokuvan tapahtumien edetessä toisiaan vastaan. Asiat pahenevat entisestään, kun laiva lähtee Tahitilta ja Christian joutuu jättämään vaimonsa Mauatuan (Tevaite Vernette) saarelle. Edellisistä elokuvista poiketen Christianin vaimo on tässä elokuvassa tärkeä syy siihen, miksi Christian lähti ylipäänsä johtamaan kapinaa kapteenia vastaan. Tässä elokuvassa Christian myös katuu yhtä tekemäänsä päätöstä; hän kertoo toiselle kapinalliselle toivovansa sitä, että olisi antanut Blighille ja tämän miehille musketteja ennen kuin jätti heidät ajelehtimaan merelle.


title: Bounty – kapina laivalla

text: Bounty" lähtee Tahitilta


title: Bounty – kapina laivalla

text: Miehistö joutuu jälleen alistumaan laivan säntilliseen kuriin, ja Blighista puolestaan tulee tyranni, joka ei siedä aluksellaan enää pienintäkään kurittomuutta. Kaiken sen seurauksena aluksen ilmapiiri muuttuu kiristyneeksi ja väkivaltaiseksi. Pienimmästäkin rikkeestä saa ruumiillisen rangaistuksen. Bligh väittää kivenkovaan aluksen olevan likainen ja määrää miehistön siivoamaan sen useita kertoja päivässä. Monet miehistön jäsenistä, mukaan lukien Christian, joutuvat Blighin eteen kuuntelemaan tämän ankaraa, jopa hysteeristä sättimistä. Blighin aikomus kiertää Kap Horn jälleen kerran ja kiertää koko maailma ajaa miehistön murtumispisteeseen.


title: Bounty – kapina laivalla

text: Kapina


title: Bounty – kapina laivalla

text: Miehistön aggressiivisemmat jäsenet käyttävät hyväkseen Christianin Blighia kohtaan tuntemaa halveksuntaa ja taivuttelevat Christianin ottamaan laivan haltuunsa. Bligh revitään ylös sängystä ja pidätetään yhdessä niiden miehistön jäsenten kanssa, joiden arvellaan olevan uskollisia kapteenilleen. Kapinalliset pakottavat vankinsa astumaan aluksen yhteen soutuveneeseen antaen näille vain vähän tarvikkeita. Sitten he jättävät veneen ajelehtimaan yksin merelle.


title: Bounty – kapina laivalla

text: Vapaudestaan riemastunut miehistö (tosin Christian tuntee syyllisyyttä ja käsittää tekojensa seuraukset) purjehtii naiivisti takaisin Tahitille hakeakseen tyttöystävänsä, vaimonsa ja alkuasukasystävänsä mukaansa. Kuningas Tynah (Wi Kuki Kaa) kuitenkin järkyttyy saadessaan kuulla laivan kapinasta. Hän kertoo kapinallisille, että heidän oleskelunsa saarella voi mahdollisesti johtaa siihen, että kuningas Yrjö julistaa sodan Tahitille ja sen asukkaille. Miehistö käsittää kuninkaan puhuvan totta, ja vaikka osa heistä jääkin saarelle, he alkavat kerätä tarvikkeita purjehtiakseen turvaan. Christian anoo Tynahia antamaan Mauatualle mahdollisuuden päättää omasta kohtalostaan. Tynah suostuu, ja Mauatua päättää lähteä Christianin mukaan sen sijaan, että jäisi saarelle isänsä luokse.


title: Bounty – kapina laivalla

text: Blighin matka


title: Bounty – kapina laivalla

text: Bligh on rohkea ja erinomainen merimies – ja saanut jälleen takaisin hyvän luonteensa sekä johtajankykynsä – ja johdattaakin miehensä menestyksekkäästi sivistyksen pariin pelottavan merimatkan päätteeksi. Yksi miehistä sai surmansa alkuasukkaiden käsissä, kun he pysähtyivät eräälle vihamieliselle saarelle keräämään lisää tarvikkeita.


title: Bounty – kapina laivalla

text: "Bountyn" viimeinen matka


title: Bounty – kapina laivalla

text: Turvapaikan löytäminen osoittautuu varsin pitkäkestoiseksi ja miltei mahdottomaksi tehtäväksi, kun miehistö saa tietää, että heidän peräänsä lähetetyt Britannian kuninkaallisen laivaston alukset aikovat tutkia kaikki tunnetut saaret ja rannikot löytääkseen heidät. Tässä vaiheessa kaikki "Bountylla" olevat miehistön jäsenet ovat niin turhautuneita, että ovat valmiita kapinoimaan Christiania vastaan kääntääkseen aluksen kokan takaisin kohti Tahitia. Kun Christian pakottaa miehistön jatkamaan matkaa eteenpäin, he löytävät lopulta Pitcairnin: Christian tajuaa Pitcairnin olevan briteille vielä tuntematon saari. Christian huomaa merikorteistaan, että saaren näki ensimmäisenä eräs Pitcairn-niminen merimies mutta että saarelle ei ole koskaan rantauduttu, koska rantautumiseen sopivaa kohtaa ei löydetty. Saaren sijainti on merkitty vain leveysasteella; tarkan pituusasteen puuttuminen merkitsee sitä, että saari on tuntematon ja näin ollen miehistön paras mahdollisuus välttää Kuninkaallinen laivasto.


title: Bounty – kapina laivalla

text:
Miehistö polttaa "Bountyn" estääkseen Kuninkaallista laivastoa löytämästä sitä, ja samaan aikaan toisaalla Bligh joutuu sotaoikeuteen. Oikeus kuitenkin katsoo, ettei Bligh ole vastuussa "Bountyn" menetyksestä, ja ylistää tämän kykyä seilata meren halki pienessä soutuveneessä. Fletcher Christian ja hänen miehensä käsittävät, etteivät he voi enää koskaan palata takaisin Englantiin.
Neuvonantaja Stephan Walters vastasi elokuvan historiallisista yksityiskohdista. Ohjaaja Roger Donaldson on sanonut että taiteellisia vapauksia otettiin siellä, mihin ei löydetty varsinaisia todisteita


title: Koinee

text: Koinee-kreikka (, ”yleismurre”) oli hellenistisellä kaudella kehittynyt kreikan kielen muoto tai sekamurre, joka edustaa muinaiskreikan kehityksen myöhempää vaihetta. Sitä käytettiin noin vuosina 330 eaa.–600 jaa. Koinee kehittyi klassisesta kreikasta ja erityisesti Attikan murteesta. Se kehittyi Bysantin kreikaksi ja loi tätä kautta pohjan nykykreikalle. Koineeta voidaan kutsua myös hellenistiseksi tai yleiskreikaksi tai Uuden testamentin kreikaksi.


title: Koinee

text: Koinee oli kreikkalaisten ensimmäinen yhteinen murre. Se on merkittävä länsimaisen sivistyksen kannalta, sillä se oli paitsi ensimmäinen ”kansainvälinen” kieli tai "lingua franca", myös Uuden testamentin ja koko kristillisen Raamatun kaanonin alkuperäinen kieli ja kristinuskon levittämisen väline. Koinee oli epävirallisesti Rooman valtakunnan toinen tai, ylemmissä yhteiskuntaluokissa sekä valtakunnan itäosissa, jopa ensimmäinen kieli.


title: Koinee

text:
Alun perin kaikilla kreikkalaisilla kaupunkivaltioilla oli oma paikallinen murteensa. Eri murteiden puhujat ymmärsivät toisiaan, mutta usein rajallisesti. Koinee alkoi muodostua yhteiseksi kreikan murteeksi Aleksanteri Suuren sotajoukkojen keskuudessa. Aleksanterin johtama Makedonian valtakunta oli alistanut valtaansa suurimman osan muista kreikkalaisista valtioista ja valloitti ennen pitkää suuren osan silloin tunnetusta maailmasta. Tällöin kieli tuli käyttöön Egyptistä aina Intiaan saakka.
Vaikka koinee muotoutui myöhäisklassisella ajalla, tämän jälkiklassisen kielen symbolisena syntymäajankohtana voidaan pitää Aleksanteri Suuren kuolemaa ja hellenistisen ajan alkua vuonna 323 eaa. Koinee-vaiheen voidaan katsoa päättyneen antiikin ajan lopulla, jolloin kreikan kielen historiassa siirrytään Bysantin kreikan eli keskiajan kreikan aikaan, symbolisesti Konstantinopolin perustamisesta vuonna 330. Näin koinee-vaihe kattaa Kreikan historiasta koko hellenistisen ja Rooman vallan ajan päättyen keskiajan alkuun.


title: Koinee

text: Nimitys "koinee" (κοινή, "yhteinen", "yleinen") on ollut aiemmin käytössä usealle kreikan kielen murteelle. Apollonios Dyskolos ja Aelius Herodianus viittasivat koineella alkukreikkaan. Jotkut muut taas ovat käyttäneet sitä kaikista kansanmurteista jotka poikkesivat kirjakielestä. Kun koineesta tuli vähitellen kirjallisuuden kieli, jotkut erottivat siitä kaksi muotoa: helleenisen kreikan, joka oli kirjallisuuden ”jälki-klassinen” muoto, ja koinee-kreikan eli yleisen kreikan, joka oli puhuttu yleinen muoto. Jotkut ovat käyttäneet koineesta nimitystä ”aleksandrialainen murre” (), joka tarkoitti Aleksanteri Suuren sotajoukkojen levittämää murretta.


title: Koinee

text: Kreikan kielen yhteismurteen lingvistiset juuret ovat olleet epäselviä antiikin ajasta saakka. Hellenistisenä aikana oppineet pitivät koineeta neljän merkittävimmän klassisen kreikan murteen, attikalaisen, joonialaisen, aiolialaisen ja doorilaisen murteen, sekoittumisen seurauksena. Tämän vuoksi siitä käytettiin nimitystä ”neljän yhdistelmä” (). Tätä näkemystä tuki 1800-luvun alkupuolella itävaltalainen lingvisti Paul Kretschmer teoksessaan "Die Entstehung der Koine" (1901), kun taas saksalainen tutkija Ulrich von Wilamowitz-Moellendorff ja ranskalainen lingvisti Antoine Meillet katsoivat koineen olevan yksinkertaistettu muoto joonialaisesta kreikasta, perustuen kielen attikalais-joonialaisiin aineksiin, kuten :n käyttö :n sijasta ja :n käyttö :n sijasta. Nykyisin laajimmin hyväksytty näkemys on kreikkalaisen lingvistin Geórgios Chatzidákiksen esittämä. Hän todisti, että vaikka koinee onkin sekoitus neljästä päämurteesta, sen vakaana ytimenä oli attikalainen kreikka. Näin koineen voidaan katsoa olevan yksinkertaistettua attikaa, attikan ja kolmen muun murteen sekoitus. Muiden kuin attikalaisten ainesten vaikutus vaihtelee riippuen siitä, missä päin hellenististä maailmaa kieltä puhuttiin. Näin esimerkiksi joonialaisissa siirtokunnissa puhutussa koineessa olisi ollut enemmän joonialaisia piirteitä kuin muilla alueilla. Kirjallisuuden koinee muistuttaa attikaa siinä määrin, että sitä kutsutaan joskus yleisattikaksi.


title: Koinee

text: Koinee perustui Attikan murteeseen oletettavasti ennen kaikkea sen vuoksi, että se oli Makedonian valtakunnan Filippos II:n aikana virallisesti käyttöön ottama kielimuoto. Makedonialaisten oma kreikka, makedonian kieli tai murre, oli muille kreikkalaisille osin käsittämätöntä ja ainakin sitä pidettiin barbaarisena. Makedonian kreikkalaisuuden osoittamiseksi (tai kreikkalaistamiseksi) kieli vaihdettiin attikaksi. Makedonian valloitusten kautta se levisi koko kreikkalaisen alueen yhteismurteeksi, mutta yksinkertaistetummassa muodossa. Näin se oli sopivampaa tavallisten, moniin eri kansoihin kuuluneiden ihmisten yhteiseksi kieleksi.


title: Koinee

text: Ensimmäiset koineeta sekä hellenistisenä että nykyaikana tutkineet oppineet olivat klassisisteja, jotka ottivat mallinsa kreikan kielen klassisen ajan kirjallisesta attikasta ja olisivat paheksuneet mitä tahansa hellenististä murretta. Tämän vuoksi koineeta pidettiin rappeutuneena kreikan muotona, joka ei ansainnut huomiota. Koineen historiallinen ja kielellinen merkitys ymmärrettiin vasta 1800-luvun alkupuolella, jolloin joukko tutkijoita alkoi tutkia koineen kehitystä hellenistisenä ja roomalaisena aikana.


title: Koinee

text: Koineen tutkimuksessa on käytetty lukuisia ja osittain epäluotettavia lähteitä. Merkittävimpiä ovat olleet jälkiklassiselta kaudelta säilyneet kirjoitukset ja papyrukset. Toinen merkittävä joukko lähteitä ovat Vanhan ja Uuden testamentin alkutekstit. Vanhan testamentin kreikankielinen versio "Septuaginta" oli käännetty koineelle ja Uusi testamentti oli puolestaan kirjoitettu alun perin suoraan koineeksi. Testamenttien opetukset oli tarkoitettu tavallisille ihmisille ja siksi ne kirjoitettiin aikakauden käytetyimmällä kielellä. Muista kuin Raamatun kirjoittajista tunnettuja koineen käyttäjiä olivat muun muassa historioitsija Polybios (n. 203–120 eaa.), filosofi ja elämäkertakirjailija Plutarkhos (n. 45–125) sekä stoalainen filosofi Epiktetos (n. 55–135).


title: Koinee

text:
Lähteenä on voitu käyttää myös niiden attikistien kirjoituksista, jotka halusivat taistella kielen kehitystä vastaan ja vertasivat teoksissaan ”oikeita” attikalaisia muotoja ”vääriin” koineen muotoihin siteeraamalla esimerkkejä. Esimerkiksi Frynikhos Arabios
kirjoitti toisella vuosisadalla:


title: Koinee

text: Muina lähteinä voidaan pitää satunnaisia löytöjä, kuten vaaseissa esiintyviä maalareiden kirjoituksia, attikistien huonon puhtaan kreikan kielitaidon vuoksi tekemiä virheitä sekä joitakin säilyneitä kreikkalais-latinalaisia sanastoja, kuten:Viimeisenä mutta merkittävänä lähteenä voidaan pitää nykykreikkaa kaikkine murteineen ja niissä esiintyviä koinee-kreikan sanamuotoja ja sanontoja, jotka ovat säilyttäneet suuren osan muinaisen kielen puhutuista yksityiskohdista vaikka kirjallinen perinne onkin kadonnut. Esimerkiksi pontoksenkreikka ja kappadokian kreikka ovat säilyttäneet muinaisen lausuntatavan, jossa lausutaan kuten [e] (esimerkiksi ) ("nyfe, synelikos, timeson, pegadi"). Tsakonian murre puolestaan on säilyttänyt pitkän :n :n sijasta, esimerkiksi ("amera, astrapa, limna, khoa") sekä muita doorilaisen kreikan paikallispiirteitä. Kreikan eteläisten osien (Dodekanesia, Kypros) sanontatavat ovat säilyttäneet pitkien (kahtena kirjoitettavien) ja lyhyiden konsonanttien välisen merkityseron, esimerkiksi ("al-los, Hel-lada, thalas-sa"), kun taas muut lausuvat monissa sanoissa υ:n ου:na tai ovat säilyttäneet muinaisen kaksoismuodon, esimerkiksi ("krommyon - krem-myon, raks - rōks").


title: Koinee

text: Koinee on monin tavoin äänteiltään ja kieliopiltaan yksinkertaistettua klassista kreikkaa. Koinee-kreikan lähteiden tutkimus paljastaa muinaiskreikassa tapahtuneita rakenteellisia muutoksia sekä fonologiassa, morfologiassa, syntaksissa, sanastossa että muissa puhutun kielen aineksissa. Yleensä uudet muodot ovat aluksi harvinaisia ja yleistyvät asteittaisesti kunnes niistä tulee vakiintuneita. Monet nykykreikan klassisesta kreikasta poikkeavat piirteet ovat jäljitettävissä koinee-kreikkaan. Koska suuri osa klassisen kreikan ja nykykreikan välillä tapahtuneista muutoksista tapahtui jo koinee-kreikan valtakaudelle siirryttäessä, koinee on tekstilajista riippuen osin ymmärrettävää myös klassista kreikkaa taitamattomalle nykykreikan osaajalle.Koinee-kreikan kieliopillisia piirteitä ovat muun muassa:Translitteraatio tutkijoiden rekonstruoiman, oletetun ajanmukaisen ääntämisen mukaan:


title: Koinee

text: Translitteraatio nykyisellä lausumisella Kreikan ortodoksisen kirkon mukaan:


title: Koinee

text: Translitteraatio tutkijoiden rekonstruoiman, oletetun ajanmukaisen ääntämisen mukaan:


title: NTFS

text: NTFS ("New Technology File System") on Microsoftin kehittämä tiedostojärjestelmä, joka on käytössä kaikissa Microsoftin Windows NT -pohjaisissa käyttöjärjestelmissä. NTFS suunniteltiin korjaamaan puutteita FAT- ja HPFS-tiedostojärjestelmissä, ja se tarjoaakin näitä paremman suorituskyvyn, luotettavuuden ja tehokkaamman levytilan hyväksikäytön. NTFS tarjoaa myös uusia ominaisuuksia kuten datan journalointi, tiedostojen käyttöoikeudet sekä paremman tuen metadatalle.


title: 50 pientä minuuttia

text: 50 pientä minuuttia on vuosina 1967–1971 lähetetty suomalainen televisiosarja, jonka käsikirjoitti Spede Pasanen. Ohjauksesta vastasivat Jukka Virtanen, Ere Kokkonen ja sarjan viimeisenä vuotena ohjelman kuvaussihteerinä toiminut Inkeri Pilkama. Ohjelman tuotti Oy Mainos-TV-Reklam Ab.


title: 50 pientä minuuttia

text: Kaikki MTV3:n arkistossa säilyneet viisi ohjelmaa on julkaistu DVD-kokoelmassa "Spede Show – Pääasia että on kivvaa 1965–1972" vuonna 2005.


title: HPFS

text: HPFS () on IBM:n OS/2-käyttöjärjestelmän käyttämä tiedostojärjestelmä. Tiedostojärjestelmän kehitti IBM yhdessä Microsoftin kanssa. Tarkoituksena oli parantaa ja korjailla FAT-tiedostojärjestelmien puutteita.


title: HPFS

text: Myöhemmin, kun näiden kahden yrityksen yhteistyö kariutui, Microsoft teki pieniä parannuksia HPFS:ään ja kehitti siitä NTFS-tiedostojärjestelmän, jota Windows NT-järjestelmät käyttävät.


title: Gladiator

text: Gladiator (tunnetaan myös nimellä "Gladiaattori") on vuonna 2000 ensi-iltansa saanut Ridley Scottin ohjaama seikkailuelokuva, joka seuraa roomalaisen kenraali Maximuksen kohtaloa sotilaana ja gladiaattorina. Elokuva voitti viisi Oscar-palkintoa.


title: Gladiator

text: Elokuva perustuu löyhästi Rooman historiaan ja senaikaisiin todellisiin historiallisiin henkilöihin.


title: Gladiator

text: Roomalainen kenraali Maximus Decimus Meridius, joka on syntynyt Hispanian roomalaisessa provinssissa (nykyajan Espanjassa), johtaa roomalaisen armeijan voittoon germaaneista vuonna 180 jaa., päättäen pitkittyneen markomannisodan ja ansaiten samalla ikääntyneen keisarin Marcus Aureliuksen kunnioituksen. Maximus Decimus Meridius on kuvitteellinen hahmo, joka perustuu osittain Marcus Nonius Macrinukseen, Narcissukseen, Spartacukseen, Cincinnatukseen sekä Hispanian Maximukseen. Kun taistelu päättyy, keisarin poika ja tytär, Commodus ja Lucilla, saapuvat.


title: Gladiator

text: Vaikka kuolevalla Aureliuksella on miespuolinen kruununperijä, Commodus, hän päättää luovuttaa vallan väliaikaisesti moraalisesti oikeamieliselle Maximukselle, toiveenaan että tämä palauttaisi vallan lopulta takaisin Rooman senaatille, jotta Rooman tasavalta voitaisiin elvyttää. Aurelius antaa Maximukselle aikaa miettiä päätöstään, ennen kuin asiasta kerrotaan Commodukselle, joka sitten, kateuden puuskassaan, murhaa isänsä. Keisariksi itsensä julistettuaan, Commodus kysyy Maximukselta tämän lojaaliutta, jonka Maximus kieltää saatuaan selville Commoduksen murhanneen isänsä. Commodus käskee Maximuksen teloitettavaksi ja lähettää pretoriaanikaartin sotilaita surmaamaan tämän vaimon ja pojan. Maximus pakenee täpärästi teloituksesta, mutta haavoittuu. Hän kiiruhtaa kotiinsa ainoastaan löytääkseen perheensä käristetyt ja ristiinnaulitut ruumiit ja villansa savuavat rauniot Emerita Augustassa (Hispaniassa). Haudattuaan vaimonsa ja poikansa, sureva Maximus antaa periksi väsymykselle ja verenhukalle ja pökertyy hautakummulle.


title: Gladiator

text: Orjakauppiaat löytävät Maximuksen ja kuljettavat hänet Zucchabariin, karuun pohjoisafrikkalaiseen provinssiin, missä hänet ostaa Antonius Proximo, paikallisen gladiaattorikoulun lanista (entinen gladiaattori itsekin). Järkyttyneenä perheensä kuolemasta ja keisarin petturuudesta, Maximus aluksi kieltäytyy taistelemasta, mutta hän puolustaa itseään areenalla taitavilla sotilaan kyvyillään nousten yleisön suosikiksi. Kun hän harjoittelee ja taistelee enemmän, Maximus ystävystyy Hagenin, germaanin, sekä Juban, numidialaisen metsästäjän, kanssa. Myöhemmin Jubasta tulee Maximuksen hyvä ystävä ja uskottu mies, joka toimii elokuvan kertojana Maximuksen kuoleman jälkeen hänen kohdatessaan perheensä jälleen.


title: Gladiator

text: Roomassa Commodus aloittaa gladiaattorikisojen pidon jälleen kunnianosoituksena isälleen (joka tosin oli lopettanut kisat) ja saadaksen kansan suosion puolelleen. Proximon gladiaattoriryhmä palkataan esiintymään Rooman Colosseumilla. Zaman taistelua toisessa puunilaissodassa esittävässä näytännössä Maximus johtaa Proximon gladiaattoreita, Hannibalin sotureiksi pukeutuneina, ratkaisevaan voittoon ylivoimaisesta vihollisesta. Maximuksen voitto on ihmetys yleisölle, joka oli odottanut Rooman riemuvoittoa Karthagosta. Commodus laskeutuu areenalle tapaamaan voittajia ja määrää ”Espanjalaisen” ottamaan kypäränsä päästään ja kertomaan nimensä. Vihainen Maximus paljastaa vastahakoisesti kasvonsa ja sanoo: ”Nimeni on Maximus Decimus Meridius, pohjoisten armeijoiden komentaja, Felix-legioonien kenraali, todellisen keisarin, Marcus Aureliuksen uskollinen palvelija. Murhatun pojan isä, murhatun vaimon mies; ja minä tulen saamaan kostoni, tässä elämässä tai seuraavassa.” Keisari, kykenemättömänä tappamaan Maximusta yleisön suuren Maximukselle suuntaaman tuen takia, lähtee murjottaen areenalta. Kun kisat jatkuvat, Commodus panee Maximuksen taistelemaan Tigris gallialaista, Rooman ainutta voittamatonta gladiaattoria vastaan areenalla, jota ympäröivät ketjujen päissä olevat tiikerit, joiden ohjastajat on määrätty usuttamaan ne Maximuksen kimppuun. Äärimmäisen taistelun päätteeksi Maximus päihittää Tigriksen täpärästi ja odottaa Commoduksen tuomiota joko surmata tai säästää Tigris. Kun yleisö vaatii kuolemaa, Commodus käskee Maximuksen tappaa gladiaattori. Maximus kuitenkin säästää Tigriksen hengen, ehdoin tahdoin uhmaten keisaria. Buuaamisen sijaan yleisö hurraa Maximusta, antaen hänelle arvonimen ”Armollinen”. ”Maximus Armollisena” nyt tunnetun katkeran vihollisensa teloittamisen mahdottomuudesta turhautuneena Commodus päättää itse pysäyttää tämän kasvavan suosion ja pelastaa oman laskevan maineensa.


title: Gladiator

text: Taistelun jälkeen Maximus tapaa vanhan palvelijansa Ciceron, joka paljastaa Maximuksen armeijan pysyneen tälle uskollisena kaiken aikaa. Maximus laatii juonen Lucillan, Commoduksen sisaren, ja senaattori Gracchuksen kanssa kootakseen armeijansa kukistaakseen Commoduksen. Aavistaen sisarensa petoksen, Commodus uhkaa tämän nuorta poikaa pakottaen hänet paljastamaan juonen. Pretoriaanit syöksyvät valittömästi Proximon gladiaattorikasarmille ja taistelevat gladiaattoreita vastaan samalla kun Maximuksen onnistuu paeta. Hagen ja Proximo kaatuvat piirityksessa kun taas Juba ja muut selviytyneet vangitaan. Maximus pakenee kaupunginmuurien luokse ainoastaan huomatakseen Ciceron joutuneen pretoriaanien väijyttämäksi ja surmaamaksi.


title: Gladiator

text: Päätellen että Colosseumilla syntyneen legendan täytyisi myös kuolla siellä, Commodus haastaa Maximuksen kaksintaisteluun huutavan yleisön edessä. Hyväksyttyään Maximuksen taistelijan kyvyt omiaan mahtavammiksi, Commodus puukottaa Maximusta tikarilla, lävistäen hänen keuhkonsa. Vamma piilotetaan Maximuksen gladiaattorihaarniskan alle. Areenalla, lyhyen iskujen vaihdon jälkeen Maximus riistää miekan Commoduksen kädestä. Commodus pyytää vartijoita antaamaan hänelle miekan, mutta Quintus, joka on salaa yhä lojaali Maximukselle, määrää miehensä laittamaan miekat huotriinsa. Maximus pudottaa oman miekkansa, mutta Commodus vetää esiin piilottamansa tikarin ja hyökkää uudelleen. Maximus kuitenkin pakottaa Commoduksen alistumaan ja tappaa hänet hänen omalla tikarillaan, iskien sen hänen kaulaansa. Kun Commodus kaatuu nyt hiljentyneelle Colosseumille, kuoleva Maximus alkaa nähdä vaimonsa ja poikansa tuonpuoleisessa. Hän lähestyy heitä, mutta pretoriaaniprefekti Quintus vetää hänet takaisin todellisuuteen kysyäkseen ohjeita. Maximus määrää Proximon gladiaattorit vapautettaviksi ja palauttaa senaattori Gracchuksen virkaan ja ohjeistaa tätä perustamaan Rooman senaatin uudestaan. Maximus kaatuu ja Lucilla juoksee hänen avukseen. Vakuutettuaan, että Lucillan poika on turvassa ja Commodus kuollut, Maximus kuolee ja kulkee tuonpuoleisessa perheensä luokse. Senaattori Gracchus, Quintus ja Proximon gladiaattorit kantavat hänen ruumiinsa ulos areenalta. Sinä yönä, vasta vapautettu Juba hautaa Maximuksen tekemät kaksi pienoispatsasta, jotka esittävät tämän vaimoa ja poikaa, Colosseumille, ja sanoo että hän itse liittyy lopulta heidän seuraansa, mutta, elokuvan viimeisinä sanoina: ”Ei vielä, ei vielä.”


title: Gladiator

text: Elokuvassa on siihenastisen elokuvahistorian pisin yhtämittaisena esitetty taistelukohtaus: alussa tapahtuva roomalaisten ja germaanien välinen taistelu, joka kestää yhteensä seitsemän minuuttia. Taistelukohtausta varten elokuvan tekijät olivat ostaneet palstan kaadettavaksi tarkoitettua metsää, jonka roomalaiset polttavat ja ampuvat matalaksi katapulteillaan.


title: Gladiator

text: Elokuvantekoa vaikeutti näyttelijä Oliver Reedin kuolema kesken kuvausten. Puuttuvissa kahdessa kohtauksessa jouduttiin käyttämään sijaisnäyttelijää, jonka kasvojen paikalle siirrettiin digitaalisesti Reedin kasvot, sekä ylimääräistä kuvamateriaalia.


title: Gladiator

text: "Gladiattori" näyttävine taistelukohtauksineen nosti historialliset spektaakkelielokuvat pinnalle. Sitä seurasivat useat muinaisaikoihin sijoitetut toimintaelokuvat, kuten "Troija", "Kuningas Arthur", "Aleksanteri", "Kingdom of Heaven", "300", "Titaanien taistelu" sekä "Prince of Persia".


title: Gladiator

text: Ehdokkuudet:


title: M6 Linebacker

text: M6 Linebacker on amerikkalaiseen M2 Bradley -rynnäkköpanssarivaunuun perustuva ilmatorjuntapanssarivaunu, jonka ensimmäiset yksiköt toimitettiin marraskuussa 1997.


title: M6 Linebacker

text: Linebackerissa on sama konetykki kuin Bradley-rynnäkkövaunussa, mutta Tow-panssarintorjuntaohjusten tilalla torniin kiinnitetyssä laukaisualustassa on neljä Stinger-ilmatorjuntaohjusta laukaisuvalmiina. Lisäksi ajoneuvon miehistötilassa on kuusi lisäohjusta. Lisäksi Linebackerissa on Bradleyn tapaan päätykin kanssa linjassa oleva kevyt konekivääri lähitorjuntaan. Konetykkiä voidaan käyttää sekä ilmatorjuntaan ohjusten täydentäjänä, että konekiväärin ohella itsesuojeluun.


title: M6 Linebacker

text: Panssarivaunun aiempi valmistaja oli United Defense Industries, nykyinen BAE Systems Land and Armaments.


title: M6 Linebacker

text: Linebacker on suunniteltu toimimaan osana raskaita panssari- tai mekanisoituja osastoja, tarjoten näille tehokkaan suojan matalalla lentäviä helikoptereita, miehittämättömiä ilma-aluksia ja lentokoneita vastaan. Alustastaan johtuen Linebacker on yhtä liikkumakykyinen ja tarjoaa miehistölleen yhtä hyvän suojan kuin taistelosaston muut ajoneuvot, taistelupanssarivaunut ja rynnäkköpanssarivaunut. Verrattuna edeltäjäänsä, BSFV -malliin (Bradley Stinger Fighting Vehicle) Linebackerin etu on siinä, että ilmatorjuntaohjuksia pystytään ampumaan ilman, että miehistö jalkautuu.


title: Trnava

text: Trnava on kaupunki läntisessä Slovakiassa, 45 km koilliseen Bratislavasta. Kaupungissa oli 68 828 asukasta vuoden 2005 lopussa. Vuoden 2001 väestönlaskennan mukaan asukkaista 96,9% oli slovakkeja ja 0,8% tšekkejä. Uskonnoltaan 71,9% ilmoitti olevansa roomalaiskatolisia ja 2,9% protestantteja. 18,4% ei ilmoittanut mitään uskontoa.


title: Trnava

text: Trnavassa on paljon kirkkoja ja arkkipiispan istuin. Alue on ollut asuttua kivikaudelta alkaen. Trnava oli merkittävä kauppapaikka jo keskiajalla koska se sijaitsee tärkeiden kauppareittien risteyskohdassa. Ranskalainen autonvalmistaja PSA Peugeot Citroën rakensi sinne autotehtaan vuonna 2003. Autotehdas valmistaa Peugeot 207-automallia.


title: Trnava

text: Kaupunki kuului ennen Itävalta-Unkariin, jolloin se tunnettiin saksaksi nimellä "Tyrnau" tai unkarinkielisellä nimellä "Nagyszombat".


title: Tim Robbins

text: Timothy Francis ”Tim” Robbins (s. 16. lokakuuta 1958 West Covina, Kalifornia) on yhdysvaltalainen Oscar-palkittu näyttelijä, käsikirjoittaja, ohjaaja ja tuottaja. Hänet tunnetaan paitsi näyttelijänlahjoistaan, myös voimakkaista poliittisista näkemyksistään.


title: Tim Robbins

text: Robbins oli avoliitossa näyttelijä Susan Sarandonin kanssa 23 vuotta. Heidän suhteensa ilmoitettiin päättyneen joulukuussa 2009. Parilla oli liitosta kaksi lasta. Hän oli myös isäpuoli Sarandonin vuonna 1985 syntyneelle tyttärelle. Robbins on globalisaatiokriittisen liikkeen puolestapuhuja ja hän vastusti voimakkaasti Irakin sotaa.


title: Tim Robbins

text: Valmistuttuaan Kalifornian yliopistosta vuonna 1981 Robbins perusti yhdessä näyttelijäystäviensä kanssa Actor’s Gangin Los Angelesissa. Hän pääsi myös pieniin elokuvarooleihin, kuten vuoden 1985 elokuvassa "Fraternity Vacation". Robbinsin läpimurto oli syöttäjä ”Nuke” LaLooshin rooli baseball-elokuvassa "Vamppi ja veteraani".


title: Tim Robbins

text: Robbinsin ohjaus- ja käsikirjoitusdebyytti oli elokuva "Bob Roberts" (1992), joka kertoi oikeistopopulistisesta senaattoriehdokkaasta. Hänen seuraava roolinsa oli Morgan Freemanin rinnalla ylistetyssä draamaelokuvassa "Rita Hayworth – avain pakoon".


title: Tim Robbins

text: Vuonna 1995 hän ohjasi ja käsikirjoitti kuolemanrangaistusta käsittelevän elokuvan "Kuolemaantuomittu", josta hän sai myös Oscar-ehdokkuuden parhaasta ohjauksesta.


title: Tim Robbins

text: Robbins voitti Oscarin elokuvasta "Menneisyyden ote". Palkinto tuli parhaasta miessivuosasta. Samasta roolista hän voitti myös muun muassa Golden Globen ja SAG-palkinnon.


title: United Airlines

text: United Airlines () on yhdysvaltalainen vuonna 1926 perustettu reittilentoyhtiö, joka työllistää yli 88 500 ihmistä. Yhtiön pääkonttori sijaitsee Willis Towerissa, Chicagossa. Matkustajamäärissä mitattuna United Airlines on maailman kolmanneksi suurin lentoyhtiö, ja se kuljettaa päivässä keskimäärin yli 45 000 matkustajaa. Lentoyhtiö lentää Codeshare-lentoja useiden lentoyhtiöiden kanssa, joiden joukkoon kuuluvat esimerkiksi Aer Lingus ja Hawaiian Airlines. United Airlinesin suurimpiin kilpailijoihiin kuuluvat esimerkiksi Delta Air Lines ja American Airlines.


title: United Airlines

text: United Airlines lentää lähes 600 lentokoneella ympäri maailmaa, ja tilauksessa on vielä yli 200 konetta.


title: United Airlines

text:
Toukokuussa 2010 yhtiö ilmoitti fuusioituvansa Yhdysvaltojen neljänneksi suurimman lentoyhtiön, Continental Airlinesin, kanssa. 27. elokuuta 2010 Yhdysvaltain oikeusministeriö hyväksyi fuusion. Molempien yhtiöiden osakkeenomistajat hyväksyivät sopimuksen 17. syyskuuta 2010. Kauppa saatiin päätökseen 1. lokakuuta 2010. Nykyinen yhtiö käyttää United Airlinesin nimeä sekä Continental Airlinesin väritystä ja tunnusta.
United Airlinesin lento 585


title: Samson

text: Samson voi tarkoittaa ainakin seuraavia:


title: Ryan Miller

text: Ryan Miller (s. 17. heinäkuuta 1980 East Lansing, Yhdysvallat) on yhdysvaltalainen jääkiekkomaalivahti, joka edustaa NHL-seura Anaheim Ducksia. Hän teki 2014 kesällä kolmen vuoden ja 18 miljoonan dollarin sopimuksen Vancouver Canucksin kanssa. Buffalo Sabres varasi Millerin vuonna numerolla 138. Kolmen yliopistokauden jälkeen Miller siirtyi kaudeksi 2002–2003 Buffalon farmiseuraan, Rochester Americansiin. Hän kuitenkin pääsi pelaamaan 15 peliä NHL:ssä. Hän vietti vuodet 2003–2005 farmissa. Ryan Miller teki läpimurtonsa kaudella 2005–2006, jolloin hän pelasi 48 ottelua torjuen 30 voittoa torjuntaprosentilla 91,4. Samalla kaudella Miller johdatti Buffalo Sabresin välieriin asti. Miller pelasi playoffseissa 18 ottelua torjuntaprosentilla 90,8. Miller voitti kaudella 2009–2010 Vezina Trophyn eli NHL:n parhaan maalivahdin palkinnon.


title: Ryan Miller

text: Ryanin veli Drew Miller pelaa hyökkääjänä Detroit Red Wingsissä ja on Stanley Cup -voittaja keväältä 2007, jolloin pelasi Anaheim Ducksissa. Kolme Millerin serkuista – Kevin, Kelly ja Kip Miller – ovat pelanneet NHL:ssä.


title: Martin Gerber

text: Martin Gerber (s. 3. syyskuuta 1974 Burgdorf, Sveitsi) on sveitsiläinen jääkiekkomaalivahti, joka on pelannut urallaan NHL:ssä, AHL:ssä, sekä Sveitsin ja Ruotsin pääsarjoissa. Gerber on voittanut kertaalleen Stanley Cupin ja Ruotsin mestaruuden.


title: Martin Gerber

text: Kolmen Sveitsin-liigakauden jälkeen Mighty Ducks of Anaheim varasi Gerberin NHL:ään . Hänen varausnumeronsa oli 232. Kauden 2001–2002 Gerber pelasi Ruotsissa, Färjestadin joukkueessa. Gerber pelasi ensimmäisen NHL-pelin kaudella 2002–2003. Tuolla kaudella hän pelasi 22 ottelussa. Seuraavalla kaudella vastuu kasvoi ja hän pelasi 32 ottelussa.


title: Martin Gerber

text: NHL:n työsulun aikana kaudella 2004–2005 Gerber pelasi vanhoissa seuroissaan Langnaussa sekä Färjestadissa. Kaudeksi 2005–2006 Anaheim kauppasi hänet Carolina Hurricanesiin, jossa Gerber pääsi ykkösvahdiksi. Gerber putosi kuitenkin loppukauden aikana kakkosmaalivahdiksi, kun nuori Cam Ward syrjäytti hänet hienoilla otteillaan. Kausi 2005–2006 päättyi lopulta Stanley Cup -mestaruuteen Carolinalla ja Gerberillä.


title: Martin Gerber

text: Kesällä 2006 Ottawa teki kolmen vuoden sopimuksen Gerberin kanssa ja hankki hänet korvaamaan Dominik Hašekia, joka ei saanut joukkueeseen jatkosopimusta. Ottawasta Gerber siirtyi maaliskuussa 2009 siirtolistan kautta Torontoon. Kaudella 2009–2010 Gerber pelasi KHL-liigassa HK Atlantin joukkueessa. Gerber loukkaantui erittäin vakavasti KHL-liigan ottelussa, jossa hän loukkasi kaulanikamansa vastustajan pelaajan törmättyään häneen. Huonolla onnella halvaantuminen olisi ollut todella lähellä. Gerber oli loukkaantuneena usean kuukauden. Kaudella 2010–2011 hän palasi takasin pelaamaan ja teki vuoden mittaisen sopimuksen NHL-joukkue Edmonton Oilersin kanssa.


title: Martin Gerber

text: Oilersissa Gerber pelasi vain kolme ottelua ja edusti pääosan kautta farmijoukkue Oklahoma City Baronsia. Kauden jälkeen hän palasi Ruotsiin, kun hän teki sopimuksen Växjö Lakersin kanssa. Gerber torjui hyvin sarjanousijan maalilla ja päästi 2,18 osumaa ottelua kohden. Seuraavaksi kaudeksi hän siirtyi sarjaan nousseeseen Rögle BK:hon.


title: Martin Gerber

text: Gerber oli vuoden 2002 olympialaisissa edustamassa Sveitsiä, ja hänellä oli turnauksen paras torjuntaprosentti. Hän pelasi myös 2013 Ruotsin MM-kisoissa Sveitsin joukkueessa, joka yllätti voittamalla hopeaa ja häviämällä vain yhden ottelun turnauksessa.


title: Juha Föhr

text: Juha Föhr (s. 3. heinäkuuta 1958 Piikkiö) on meteorologi, joka aikaisemmin esiintyi Yleisradion säämeteorologina. Nykyisin hän työskentelee Foreca Oy:n palveluksessa.


title: Juha Föhr

text: Föhrillä oli oma ohjelma Nelosella kanavan ensimmäisenä vuonna. Ohjelmassa oli säätiedotuksen lisäksi vieras.


title: Juha Föhr

text: Föhr on ollut Vihreiden edustaja Helsingin kaupunginvaltuustossa ja on pyrkinyt eduskuntaan sekä Euroopan parlamenttiin tuloksetta. Föhr katsoi hänestä tehtyjen Huuliveikot-sketsisarjassa esitettyjen sketsien vahingoittaneen mahdollisuuksiaan menestyä vaaleissa.


title: Juha Föhr

text: Föhrin homoseksuaalisuus nosti kohua mediassa, kun hän tuli ”kaapista ulos” keväällä 1996 osana suurta homoliittokeskustelua. Asialla oli spekuloitu jo aiemmin iltapäivälehdissä, mutta myöhemmin Föhr antoi aiheesta harkiten haastatteluja muutamiin aikakauslehtiin. Tämä herätti keskustelua myös laajemmin mediassa.


title: Juha Föhr

text: Juha Föhr 375 humanistia -sivustolla 1.6.2015. Helsingin yliopiston humanistinen tiedekunta.


title: Fakta homma (elokuva)

text: Fakta homma on suomalainen komediaelokuva vuodelta 1987. Se pohjautuu Yle TV2:n tuottamaan saman nimiseen televisiosarjaan. "Fakta homman" vahvasti karrikoidut pariskunnat, Aulis ja Hansu sekä Heka ja Pirre, matkaavat leirintäalueelle viettämään juhannusta. Matkan aikana nelikko kohtaa monen sortin sakkia, kuten taiteilijoita, suositun televisiokasvon, Niemisen pariskunnan ja Auliksen entisen kansakoulunopettajan. Elokuva sai vaisun vastaanoton niin yleisöltä kuin kriitikoiltakin.


title: Fakta homma (elokuva)

text: Pirjo ”Pirre” Kaasinen ja Hannele ”Hansu” Kaakko ovat tulossa ruokaostoksilta, he keskustelevat naapurustossaan asuvasta ulkomaalaistaustaisesta miehestä. Siirrytään Kaakkojen ja Kaasisten kotipihalle, missä Aulis Kaakko ja Heikki ”Heka” Kaasinen valmistelevat Ladaa ja Solifer-asuntovaunua pientä juhannusretkeä varten.


title: Fakta homma (elokuva)

text: Matkalle leirintäalueelle nelikko kohtaa "Fakta homma" -televisiosarjasta tutun väärennettyjen taulujen myyjän Bruno Kopsuksen, joka änkeää itsensä väkisin Auliksen Ladaan. Bruno on matkalla Savonlinnaan ja jättää nelikon saatuaan paremman kyydin. Huoltoasemalla tavataan 1980-luvun kuuluisuus, televisiojuontaja Kari Salmelainen, jolta pyydetään nimmarit.


title: Fakta homma (elokuva)

text: Leirintäalueella Kaakot ja Kaasiset leiriytyvät vahingossa eräälle Niemiselle varattuun paikkaan. Sekaannuksen syy on leirintäalueen työntekijän, mutta asia järjestyy, kun Nieminen suostuu ottamaan toisen paikan. Järven rannalla Hansu ja Pirre huomaavat komean hengenpelastajan ja yrittävät herättää tämän huomion riekkumisellaan. Rouvat intoutuvat käyttäytymään suorastaan teinityttömäisesti. Mies ei kiinnitä rouviin huomiotaan. Nauttiessaan saunan jälkeen olutta laiturilla Hansu ja Pirre puhelevat eräästä jumppakurssista, joka oli Hansulle mieluisa mutta Pirrelle yhtä kärsimystä.


title: Fakta homma (elokuva)

text: Juhannuksen lisäksi nelikko viettää Kaakkojen yhdeksättä hääpäivää, miehet järjestävät tarjoilun asuntovaunun edustalle. Hansu saa lahjaksi laulukirjan, Aulis ratinsuojuksen. Pirre lausuu parin kunniaksi kirjoittamansa runon. Myöhemmin illalla paikalle tulee Auliksen kansakoulunaikainen opettaja, Holvikari. Naiset utelevat Holvikarilta Auliksen kouluaikaisista tempauksista. Myös Nieminen vaimoineen liittyy seuraan juhannusta viettämään.


title: Fakta homma (elokuva)

text: Hansu tapaa niityllä taiteilija Näreikön, joka tuonnempana liittyy juhannuksenjuhlijoiden seuraan ja aiheuttaa suorasukaisuudellaan päänvaivaa Kaakoille ja Kaasisille. Näreikkö kiinnostuu Hekasta ja haluaa maalata hänestä kuvan. Lopulta Heka ohjaa Näreikön toisaalle. Myös paikallisradion toimittaja osuu paikalle: hän tekee suoraa lähetystä perisuomalaisesta juhannuksen vietosta. Porukat lähettelevät terveisiä tuttavilleen ja sukulaisilleen. Heka palaa Näreikön luota ja lausuu mikrofoniin: ”Lompakko hukku”. Aiemmin päivällä Heka on huomannut hukanneensa lompakon, mutta ei ole saanut asiaansa sanotuksi. Sieniä Näreikön kanssa maistellut Heka kaatuu maahan. Pirre luulee Heka juoneen liiaksi alkoholia.


title: Fakta homma (elokuva)

text: Aamulla on aika lähteä paluumatkalle. Heka löytää lompakon Ladan hansikaslokerosta. Pirre unohti sen sinne huoltoaseman pihalla, mistä hän nolostuu. ”Kattokaas kun rouva Kaasinen on kerrankin vähän niinku puhumaton”, Aulis kuittailee Pirrelle. Auliksen Lada suuntaa kohti kotia, paluumatkalla on määrä nauttia kunnon pullakahvit.


title: Fakta homma (elokuva)

text: Aikalaiskriitikot antoivat "Fakta hommalle" melko huonot arviot. Helsingin Sanomien Helena Yläsen mielestä sarjan parhaat ominaisuudet oli vesitetty elokuvaversiossa, joka olisi vaatinut selkeitä juonen kaaria alkuperäissarjan nokkelien "puhuvien postikorttien" sijaan. Kalevan Sauli Pesosen mielestä televisiosarjan sinänsä hauskat hahmot muuttuivat elokuvaversiossa lähinnä pitkästyttäviksi. "Fakta homman" huonoa kuvanlaatua moitittiin: elokuva oli siirretty kuvanauhalta filmille.


title: Fakta homma (elokuva)

text:
Mikko Kivinen on kolmannessa "Fakta homma" -roolissaan Niemisenä. Ville Virtasen radiotoimittaja on hänen viides roolinsa "Fakta homma" -tuotannoissa. Televisiosarjassa hänellä on neljä eri roolihahmoa. Saija Hakola vilahtaa kreditoimattomassa sivuosassa naisena leirintäalueella, Jaakko Salo on hanuristina.! Päivämäärä
! Kanava
! Katsojamäärä


title: Fakta homma (elokuva)

text: "Fakta homma" oli alkuaan Riitta Havukaisen ja Eija Vilppaan projekti, jonka he suunnittelivat Teatterikorkeakoulun opetusnäyttämölle. Lasse Karkjärvi ja Taneli Mäkelä tulivat omasta aloitteestaan mukaan aviomiehiksi. Spede Pasanen kiinnostui "Fakta hommasta" ja tuotti sen pohjalta elokuvan vuoden 1987 kakkostuotantonaan. Ykköstuotantona oli "Uuno Turhapuro – kaksoisagentti". "Fakta homma" jäi Jukka Virtasen viimeiseksi elokuvaohjaukseksi, 1960-luvulla hän oli ohjannut useita Spede-tuotantoja.


title: Fakta homma (elokuva)

text: "Fakta homma" -elokuva ei pystynyt toistamaan televisiosarjan suosiota: se sai vain 29 000 katsojaa. Televisiosarjaan kuvattiin vuosina 1996 ja 1997 kuusitoista uutta jaksoa, jotka ovat pitkälti Hansun ja Pirren show’ta, sillä Aulis kirjoitettiin manan majoille Taneli Mäkelän jättäydyttyä pois jatkosta.


title: Fakta homma (elokuva)

text: "Fakta homma" on julkaistu kotikäyttöön sekä analogisena VHS:nä että digitaalisena DVD:nä. Elokuvassa on monoääni ja kuvasuhteena 4:3.


title: Itä-Häme

text: Itä-Häme on historiallisen Hämeen itäosa Päijät-Hämeessä, Etelä-Savossa ja Keski-Suomessa. Alueeseen kuuluvat Heinola, Hartola, Sysmä, Joutsa, Luhanka ja Pertunmaa.


title: Itä-Häme

text: Itä-Hämeen kunnista Heinola on väkiluvultana selvästi suurin ja se on myös alueen ainoa kaupunki. Itä-Hämeessä on tehty kaksi kuntaliitosta: vuonna 1997 Heinolan maalaiskunta liitettiin Heinolan kaupunkiin ja vuonna 2008 Leivonmäki liitettiin Joutsaan.


title: Itä-Häme

text: Ennen Keski-Suomen läänin perustamista kaikki Itä-Hämeen alueen kunnat kuuluivat Mikkelin lääniin. Keski-Suomen lääni perustettiin vuonna 1960, jolloin siihen liitettiin Mikkelin läänistä Joutsan, Leivonmäen ja Luhangan kunnat. Muut Itä-Hämeen kunnat jäivät osaksi Mikkelin lääniä. Heinola, Hartola ja Sysmä siirrettiin silloisesta Mikkelin vaalipiiristä (aiemmin "Mikkelin läänin vaalipiiri", nykyään "Etelä-Savon vaalipiiri") Hämeen vaalipiiriin vuoden 2003 eduskuntavaaleissa. Pertunmaa jäi osaksi Etelä-Savon vaalipiiriä ja Keski-Suomen lääniin kuuluneet kunnat pysyivät Keski-Suomen vaalipiirissä. Nykyisessä maakuntajaossa Joutsa (siihen liitetty Leivonmäki mukaan lukien) ja Luhanka kuuluvat Keski-Suomeen, Heinola (ja entinen Heinolan maalaiskunta), Hartola ja Sysmä Päijät-Hämeeseen ja Pertunmaa Etelä-Savoon.


title: Itä-Häme

text: Itä-Hämeen kunnat tekevät yhteistyötä muun muassa Heinolassa toimivan yhdistyksen, Itä-Hämeen Liiton puitteissa. Se on tehnyt edunvalvontatyötä esimerkiksi valtatie 4:n peruskorjauksen vauhdittamisessa. Eri maakuntien alueella sijaitsevat kunnat suuntautuvat virallisiin keskuksiinsa: Sysmä ja Hartola Lahteen, Luhanka ja Joutsa Jyväskylään sekä Pertunmaa Mikkeliin.


title: Itä-Häme

text: Itä-Häme tunnetaan yhtenä sahdin valmistusalueista. Alueella ilmestyy myös sanomalehti Itä-Häme, joka toimitetaan Heinolassa ja painetaan Lahdessa. Alueella sijaitsee myös Leivonmäen kansallispuisto.


title: Bente Pedersen

text: Bente Pedersen (s. 1961) on norjalainen historiallisen fantasian kirjoittaja. Hänen romaanejaan on myyty tähän mennessä noin viisi miljoonaa kappaletta. Pedersen luki ensimmäisen kirjansa viisivuotiaana ja alkoi haaveilla muutamaa vuotta myöhemmin kirjailijan ammatista. Tätä nykyä hän on yksi Norjan myydyimmistä kirjailijoista. Pedersenin kirjoja on myyty Norjassa, Ruotsissa, Tanskassa, Puolassa ja Suomessa.


title: FAT

text: FAT (File Allocation Table) on tiedostojärjestelmä, jonka Microsoft kehitti vuonna 1977 Microsoft Disk BASICia varten. Se on MS-DOSin ja Windows 95, 98 ja ME:n käyttämä tiedostojärjestelmä, ja sitä käytetään edelleen yksinkertaisuutensa vuoksi USB-muistien ja muistikorttien tiedostojärjestelmänä. Myös nykyisten PC-koneiden käynnistämistä hallitseva UEFI vaatii kiintolevyllä tallennustilakseen FAT32-osion.


title: FAT

text: FAT oli aiemmin yleisin käytössä oleva tiedostojärjestelmä. Se oli ainoa Microsoftin MS-DOS:in, 16-bittisten Windowsien ja Windows 95, Windows 98 ja Windows Me:n tukeva tiedostojärjestelmä. Sen yleisyyden vuoksi lähes kaikki tietokoneet ja käyttöjärjestelmät tukevat sitä jossain muodossa. FAT:issa on rajoituksia, eikä se ole enää yleisesti käytössä tietokoneissa kiintolevyillä.


title: FAT

text: FAT:sta on olemassa monta erilaista versiota, alla luettelo eri versioista ja käyttötarkoituksista:


title: FAT

text: Microsoft on kehittänyt FAT:ille joitain seuraajia, kuten xFAT, jota käyttää Xbox-pelikonsoli ja exFAT, jota Windows CE 6.0 käyttää flash-muisteilla.


title: FAT

text: Käyttöjärjestelmän levyajurit muuntavat levykkeiden ja kiintolevyjen levypinnasta käyttämät sylinteri-, sektori- ja lukupäänumerot lineaariseksi, nollasta ylöspäin kasvavaksi luvuksi, jota MS-DOS-terminologialla nimitetään (loogiseksi) sektoriksi. Jokainen sektori on 512 tavua. Sektoreista kootaan "lohkoja", jotka ovat kooltaan 2×512 tavua. Yksi lohko tai varausyksikkö, jonka koko on 512, 1024, 2048, 4096, ..., 65536 tavua on pienin tila, joka voidaan varata tiedoston tallentamiseen.


title: FAT

text: Tiedostojärjestelmän ensimmäinen sektori, 512 tavua on varattu käynnistyslohkolle. Se sisältää myös tiedon lohkokoosta, FAT:ien määrästä ja koosta ja juurihakemiston sijainnista ja koosta (FAT12 ja FAT16). Käynnistyslohkon jälkeen voi olla varattuja sektoreita, joiden jälkeen välittömästi sijaitsevat FAT:it.


title: FAT

text: FAT (File Allocation Table), josta tiedostojärjestelmä on saanut nimensä, on yksiulotteinen taulukko lohkonumeroita. Luotettavuussyistä näitä on kaksi tiedostojärjestelmän alkupäässä. Taulukon jokainen indeksi vastaa 1:1 tiedostojärjestelmän lohkoa. Taulukon indeksiin talletettu luku on puolestaan seuraavan tiedostolle varatun lohkon numero. Osa taulukon arvoista on varattu muihin tarkoituksiin, kuten tiedoston lopun (0xFF8–0xFFF), vapaan lohkon (0), varatun (1) tai rikkinäisen lohkon (0xFF7) osoittamiseen. Huomaa että lohko 2 on ensimmäinen, jota voi käyttää.


title: FAT

text: Hakemisto on taulukko 32:n tavun tietueita, joka sisältää tiedoston nimen (8+3 merkkiä), koon (4 tavua), luontiajan ja päivämäärän (+-2 sek.), sekä attribuutteja ja tiedoston ensimmäisen lohkon numeron. Tiedoston nimi tallennetaan välilyönneillä oikealta täydennettynä kenttä kerrallaan. Attribuuttikenttä sisältää tiedon siitä, onko tiedosto alihakemisto, kirjoitussuojattu, piilotettu, systeemitiedosto, osion nimi tai arkistoitu. Arkistobitti menee päälle aina tiedostoon kirjoitettaessa. MS-DOS jätti peräti 10 tavua joka hakemistomerkinnästä käyttämättä. Juurihakemisto sijaitsee yleensä FAT:ien jälkeen levyn osion alussa. FAT12 ja FAT16:n juurihakemiston koko on kiinteä ja se riippuu kiintolevyn koosta, ja on korkeintaan 512 tietuetta, mitä suuremmat määrät voivat rikkoa yhteensopivuuden.


title: FAT

text: Ensimmäisessä MS-DOSin käyttämässä FAT:in versiossa (FAT12) taulukossa oli korkeintaan 4096 (2) arvoa, jotka osoittivat 512 tavun lohkoja. Tästä saatiin osion suurimmaksi osoitettavaksi kooksi 2×512 tavua (tai oikeastaan 4086×512 tavua), kun 5¼"-levykkeen koko oli 160 kB. FAT12:n jokainen indeksi on 1,5 tavua. Niitä voi kätevästi selata kokonaislukuoperaatioilla jakamalla indeksi kahdella, kertomalla kolmella, hakemalla sana, ja jos indeksi oli pariton, siirtämällä lukua neljä bittiä oikealle. Ensimmäinen MS-DOSin versio ei tukenut alihakemistoja, ja juurihakemistolle oli varattu kiinteä määrä tilaa.


title: FAT

text: MS-DOS 2.0 julkaistiin maaliskuussa 1982 PC XT -koneen kanssa, jossa oli 10 MB kiintolevy. Tuossa käyttöjärjestelmäversiossa sektorin ja lohkon käsite erotettiin toisistaan. Koneen kiintolevyllä oli nyt 4 kB lohkoja. Tiedostojärjestelmä mahdollisti korkeintaan 16 MB:n kiintolevyn käytön. Vuonna 1984 PC AT -koneen yhteydessä, jossa oli 20 MB kiintolevy, julkaistiin MS-DOS 3.0. Sen myötä esiteltiin FAT16, joka laajensi FAT:in käyttämään 16-bittisiä lohkonumeroita ja salli 65 517 lohkoa. Sektorien suurin sallittua määrää osiolla ei kuitenkaan kasvatettu, mikä rajoitti osion koon 32 MB:een.


title: FAT

text: Marraskuussa 1987 julkaistiin Compaq DOS 3.31, jossa sektorien suurin määrä kasvatettiin 2 kappaleeseen (DOS 3.31 Large File System). Se ei muuttanut merkittävästi tiedostojärjestelmää, mutta johti merkittäviin muutoksiin DOSissa, jonka oli käytettävä 32-bittisiä lukuja. Muutos oli kohtalaisen suuri, koska DOS oli kirjoitettu 16-bittisellä assemblyllä. Microsoftin MS-DOSiin tämä muutos tuli versiossa 4.0. Suurin lohkon koko oli 64 sektoria (32 kB), mikä rajoitti FAT16:n koon tulevissa DOS:in ja Windowsin versiossa 2 gigatavuun. Windows NT 4.0 tuki myös 64 kB lohkoja, joilla tiedostojärjestelmän suurin koko kaksinkertaistui. Suurempi lohkokoko aiheutti kuitenkin yhteensopivuusongelmia 16-bittisiä lukuja käyttävien ohjelmien kanssa.


title: FAT

text: Windows 95:n OSR2-päivitysversion ja Windows 98:n myötä tuli käyttöön FAT32, joka laajensi FAT:in lohkomäärän teoriassa 2:een (0x0FFFFFFF) ja tiedostojärjestelmän koon 2×32 kB (32:n kB lohkokokoolla). Nimestään huolimatta FAT32 käyttää korkeintaan 28-bitin lohkonumeroita. Tämä ei vaikuta tiedostojärjestelmän suurimpaan kokoon, jota rajoittaa sektorien määrän rajoitus 2. Tiedoston suurin koko on edelleen 2−1 tavua, koska tiedoston koko tallennetaan hakemistoon neljään tavuun.


title: FAT

text: Pitkät tiedostonimet (LFN tai VFAT) on tallennettu hakkeroimalla ne useampaan hakemistotietueeseen. Nämä on merkitty hakemistolla osion nimeksi, joten MS-DOS jättää ne huomiotta. Yhteen hakemistotietueeseen saadaan ensimmäisen jälkeen tallennettua 13 UTF-16-merkkiä (26 tavua) rikkomatta yhteensopivuutta. Näitä ylimääräisiä tietueita voidaan ketjuttaa 20 kappaletta, jolloin saadaan tallennettua 255 merkkiä. VFAT tallentaa myös tarkempia tietoja tiedostosta, kuten muutospäivän ja viimeisen lukupäivän. Lisäksi luontipäivälle on varattu yksi tavu lisää, joka mahdollistaa 10 ms tarkkuuden kahden sekunnin sijaan.


title: FAT

text: FAT:ssä tiedoston muodostavien lohkojen luettelo on tallennettu linkitettynä listana. Tämän tietorakenteen läpikäynti vie aikaa O(n). Myös hakemiston käynti läpi on lineaarinen toimenpide. Erityisen raskas operaatio on tiedostojärjestelmän tyhjän tilan määrittäminen, jonka tekemiseksi on luettava "koko FAT läpi". Tietoa tyhjän tilan määrästä ei tallenneta minnekään tiedostojärjestelmässä.


title: Jyränkö

text: Jyränkö on Heinolan kaupunginosa Jyrängönvirran etelärannalla, vastapäätä kaupungin keskustaa. Se liitettiin kaupunkiin vuonna 1950. Aikaisemmin Jyränkö oli Heinolan maalaiskuntaan kuulunut kylä.


title: Jyränkö

text: Sale, asukastupa, ostoskeskus ja ravintola Vapari kuuluvat Jyrängön palveluihin. Tämän lisäksi Jyrängössä on alakoulu ja päiväkoti sekä Koskensaaren uimaranta. Heinola on laajentunut Jyrängön kylästä. Jyrängössä sijaitsee sekä pientaloalue Vahravuori, josta pääsee valaistua lenkkipolkua pitkin aina Vierumäen urheiluopistolle saakka. Jyrängössä on hyvät ulkoilumahdollisuudet ja se on lapsiperheiden suosimaa aluetta. Jyrängössä on leikkipuistoja ja jalkapallokenttiä jotka jäädytetään talvella luistelua varten. Jyrängön koulussa on luokat 1–6. Koskensaaressa on matonpesupaikka. Jyränköön on valmistunut keväällä 2013 Sale ja rakenteilla on Jyränköön johtavassa risteyksessä Heinolan uusi paloasema.


title: Jyränkö

text: Jyrängön kylä on perustettu Turun Linnan antamalla määräyksellä 1400-luvun puolivälissä. Historiassa mainitaan Jyrängön Vouti ensimmäisen kerran vuodelta 1465, jolloin tämän verotusalue käsitti koko Päijänteen ja Keiteleen alueen hämäläisasutuksen. Heimosota savolaisten kanssa ja riita Sysmän takamaasta (nykyinen Rautalampi) esti verotuksen laajentamisen vesistöalueen ulkopuolelle. Tuolloin Jyrängön voudilla oli alaisenaan 11 huovia suorittamassa vuosittaista veronkantoa. Pysyvä veronkanto oli pääkulkuyhteydessä eli Jyrängön koskessa. Tuosta ajasta on jäljellä vielä karttanimi Voudinlahti nykyistä Hotelli Kumpelia vastapäätä.


title: Jyränkö

text: Vuonna 1839 keisarin määräyksellä perustettavan kaupungin nimeksi ei tullut Jyränkö, vaan se sai nimensä kylästä nimeltä Heinola, koska Pietarin hovissa käytettävän kielen (ranska) ilmaisuun ei Jyrängön äät ja ööt soveltuneet lainkaan. Siksi tänäänkin Jyrängönvirran rannalla sijaitsee kaupunki nimeltä Heinola.


title: Jyränkö

text: Vuonna 1865 tuli voimaan Mikkelin läänin maaherran päätöksellä (vuodelta 1864) ensimmäinen asemakaavaksi hyväksyttävissä oleva asutussuunnitelma eli Jyrängön palstakylä. Tässä erotettiin 108 palstatilaa ja niiden yhteisalueet, mitkä sitten 1927 kirjattiin maarekisteriin. Palstakylä asutettiin varsinaisesti 1880-luvulta alkaen lähinnä Koskensaari Oy:n, Jyrängön Myllyn (nykyinen Pikkuvirta), viinatehtaiden (3), panimoiden (6) sekä rullatehtaan työntekijätarpeiden täyttämiseksi. Lisäksi jyränköläisiä työllistivät Nynäsin ja Niemelän kartanot sekä runsas laivaliikenne.


title: Jyränkö

text: Vuonna 1918 oli Heinola ja ennen kaikkea Jyränkö paikka, jota valkokaarti ei valloittanut asein johtuen lähinnä Jyrängön plutoonan ja Nygrenin iskujoukon tehokkaasta toiminnasta. Samaan aikaan kun Vierumäestä taisteltiin, puhdisti Jyrängön plutoona Uudenkylän saksalaisista ja avasi tien Kotkaan. Sodan lopussa Jyrängön asukkaat saivat osakseen koston, missä summittaisesti teloitettiin noin joka kolmas kiinnisaatu asukas, pääasiassa naisia ja vanhuksia.


title: Jyränkö

text: Jyränkö on vuodesta 1950 lähtien ollut Heinolan suurin kaupunginosa. Vuonna 1950 postiosoite Jyränkö I liitettiin Heinolan maalaiskunnasta Heinolan kaupunkiin.


title: David Aebischer

text: David Aebischer (s. 7. helmikuuta 1978 Geneve, Sveitsi) on sveitsiläinen uransa lopettanut jääkiekkomaalivahti. Aebischer voitti Stanley Cupin kaudella 2000–2001.


title: David Aebischer

text: Colorado Avalanche varasi Aebischerin NHL:ään numerolla 161 vuonna . Hän pelasi varauksensa jälkeen kolme kautta farmisarjoissa, yhden pääosin ECHL:ssä ja kaksi AHL:ssä. Marc Denis’n tultua kaupatuksi Columbus Blue Jacketsiin kesällä 2000, Aebischer toimi kaudet 2000–2003 Coloradon kakkosmaalivahtina. Hänestä tuli Coloradon ykkösmaalivahti kaudella 2003–2004, kun Patrick Roy lopetti uransa.


title: David Aebischer

text: NHL:n työsulun aikana Aebischer palasi kotimaahansa, Luganon joukkueeseen. Kaudeksi 2005–2006 Aebischer palasi taas Coloradon ykkösveskariksi, vaikka hän onkin saanut paljon kritiikkiä osakseen. Aebischer siirrettiin 8. maaliskuuta 2006 Montreal Canadiensiin vaihdossa José Théodoreen. Kahden Montrealissa vietetyn kauden jälkeen hänet siirrettiin 17. heinäkuuta 2007 Phoenix Coyotesiin, mutta menetettyään paikkansa joukkueessa Aebischer siirrettiin AHL-seura San Antonio Rampageen. Pelattuaan viisi ottelua hän palasi takaisin kotimaahansa HC Luganoon 23. marraskuuta 2007 tehtyään vuoteen 2012 asti kestävän sopimuksen.


title: David Aebischer

text: Kesäkuussa 2011 hän joutui siirtohuhujen kohteeksi, jotka olivat viemässä häntä Oulun Kärppiin. Hän siirtyi kuitenkin takaisin Pohjois-Amerikkaan, kun hän teki Winnipeg Jetsin kanssa AHL-sopimuksen farmijoukkue St. John’s IceCapsin. Aebischer pelasi kauden IceCapsissa ja siirtyi sen jälkeen vuoden sopimuksella Sveitsin pääsarjan Rapperswil-Jona Lakersiin.


title: Jussi Niilekselä

text: Jussi Niilekselä (s. 22. elokuuta 1950 Pulkkila) on suomalainen ohjaaja, käsikirjoittaja ja tuottaja. Hän on ohjannut muun muassa televisiosarjat "Häräntappoase", "Elämän suola", "Paavo ja Raili", "Antiikkieno" ja "Tonttu Toljanteri tonttujen tonttuna". Niilekselä on käsikirjoittanut televisioelokuvan "Päivä ennen" (1978), jossa hän näyttelee myös pienen roolin.


title: Hannu Kahakorpi

text: Hannu Olavi Kahakorpi (s. 7. lokakuuta 1946 Jyväskylä) on suomalainen näyttelijä, ohjaaja, käsikirjoittaja ja tuottaja.


title: Hannu Kahakorpi

text: Kahakorpi kirjoitti ylioppilaaksi 1965 ja opiskeli Suomen teatterikoulussa vuosina 1966–1969. Hän on opiskellut myös elokuvamusiikkia Liverpoolissa (1999), tuotantoa, markkinointia ja käsikirjoittamista Lontoossa (2000, 2002) sekä muita opintoja Los Angelesissa (2001) ja vuonna 2002 Walesissa ja Manchesterissa.


title: Hannu Kahakorpi

text: Vuonna 1967 Kahakorpi oli yksi Ryhmäteatterin perustajajäsenistä. Hän on ollut Yle TV1:n näyttelijä (1969–1982), ohjaaja (1982–), tuottaja (1987–1997) ja päätuottaja (1997–2007). Lisäksi hän on toiminut Taideteollisen korkeakoulun elokuvataiteen laitoksen tuntiopettajana (1989–1991). Vuodesta 2007 Kahakorpi on ollut Rainbow Productions Oy:n päätuottaja ja vuodesta 2009 Torniossa sijaitsevan Pohjoisen kulttuuri-instituutin elokuva- ja televisiotuotannon professori.


title: Hannu Kahakorpi

text:
Kahakorpi on ohjannut muun muassa televisioelokuvan "Onnellinen mies" (1979) ja tv-sarjat "Tuntemattomalle jumalalle" (1993) ja "Milkshake" (1994, osittain). Hän vastasi "Kotikadun" (1995–2012) suunnittelusta ja toteutuksesta. Lisäksi Kahakorpi on tehnyt lukuisia televisioelokuvia TV1:lle sekä vieraillut ohjaajana vuonna 1988 DDR:n television Waltari-versiossa "Gabriel komm zurück" ja ohjannut ja tuottanut vuonna 1993 jakson ranskalaiseen "Maigret"-sarjaan.
Hannu Kahakorpi on myös toimittanut Kotikatu-kirjasarjan:


title: Päiviö Pyysalo

text: Päiviö Pyysalo (s. 1. kesäkuuta 1946 Lappeenranta) on suomalainen televisio-ohjaaja ja tuottaja. Hän on toiminut MTV3:n viihde- ja ohjelmapäällikkönä 1984–2001. Hänestä on käytetty kuvaavaa ilmaisua "tv-viihteen yleismies". Hän on ohjannut muun muassa televisiosarjat "Parempi myöhään..." (1979–1980), "Vesku rempallaan" (1992), "Koomikon kuva" (2002), "Speden parhaat" (2003) ja "Pirjo, Pirjo ja Mato" (2005). Lisäksi hän oli mukana Tenavatähti-laulukilpailun tuotannossa. Ohjaamisen ja tuottamisen lisäksi hän juonsi myös MTV3-kanavalla vuosina 1997–1999 esitettyä Onnenruudut visailuohjelmaa.


title: Marc Denis

text: Marc Denis (s. 1. elokuuta 1977 Montreal, Kanada) on entinen kanadalainen jääkiekkomaalivahti. Hän on voittanut urallaan kertaalleen maailmanmestaruuden.


title: Marc Denis

text: Colorado Avalanche varasi Denisin numerolla 25 vuoden varaustilaisuudessa. Denis oli nuorena erittäin lupaava maalivahti. Hän pelasi QMJHL-juniorisarjassa kaudet 1994–1997. Viimeisenä kautenaan Chicoutimi Saguenéensissa Denis valittiin koko Kanadan tärkeimpien juniorisarjojen Canadian Hockey Leaguen parhaaksi maalivahdiksi.


title: Marc Denis

text: Denis siirtyi Coloradon organisaatioon jo keväällä 1997 juniorisarjojen loputtua ja pelasi yhden NHL-ottelunkin kaudella 1996–1997. Seuraavat kaksi kautta hän kuitenkin pelasi vielä pääasiassa farmissa AHL:n Hershey Bearsissa. Kaudella 1999–2000 Denis nousi Patrick Royn kakkosmaalivahdiksi. Seuraavana kesänä Colorado kauppasi maalivahtinsa kuitenkin Columbus Blue Jacketsiin, josta sai vastineeksi varausoikeuden.


title: Marc Denis

text: Kahdella ensimmäisellä kaudella Columbuksessa Ron Tugnutt ja Denis jakoivat peliajan melko tasan, mutta vuodesta 2002 vuoteen 2006 Denis oli Columbuksen ykkösmaalivahti. Kaudella 2002–2003 hän teki NHL-ennätyksen pelattujen minuuttien määrässä. Denis torjui kauden aikana 77 ottelussa ja pelasi yhteensä 4 511 minuuttia. Tampa Bay Lightningiin Denis siirtyi kesällä 2006. Tampa antoi vaihdossa Denis'stä maalivahti Fredrik Norrenan ja hyökkääjä Fredrik Modinin. Pian vaihtokaupan jälkeen Tampa Bay ja Denis allekirjoittivat kolmevuotisen sopimuksen. Tampassa Denis ei kuitenkaan onnistunut ja toisella kaudellaan 2007–2008 hänet tiputettiin heikon alkukauden jälkeen farmiin Norfolk Admiralsiin. Kesällä 2008 Tampa Bay osti ulos Denisin sopimuksen.


title: Marc Denis

text: Denis teki kaudeksi 2008–2009 sopimuksen Montreal Canadiensin kanssa. Hän pelasi kauden aikana vain yhden NHL-ottelun. Pääosan kaudesta Denis pelasi AHL:n Hamilton Bulldogsissa (runkosarjassa 46 ja pudotuspeleissä kuusi ottelua). Hän lopetti uransa tähän kauteen.


title: Marc Denis

text: Kaudella 2010–2011 Denis toimi vuosilta 1994–1997 tutun QMJHL-joukkue Chicoutimi Saguenéensin maalivahtivalmentajana.


title: Marc Denis

text: Denis voitti kahdesti nuorten maailmanmestaruuden. Vuonna 1996 Denis oli José Théodore kakkosmaalivahtina, mutta vuonna 1997 hän oli Kanadan ykkösmaalivahti. Hänet valittiin vuonna 1997 MM-turnauksen parhaaksi maalivahdiksi.


title: Marc Denis

text: Denis on edustanut Kanadaa kaksi kertaa myös MM-kilpailuissa. Tšekissä 2004 Denis ei pelannut yhtään ottelua, mutta Kanada voitti maailmanmestaruuden. Latviassa 2006 Denis oli Kanadan maalilla viidessä ottelussa.


title: Reija Virolainen

text: Reija Virolainen on suomalainen kuvaussihteeri, televisio-ohjaaja ja tuottaja.


title: Reija Virolainen

text: Hän aloitti kuvaussihteerinä MTV:llä 1970-luvulla ja siirtyi Spede Pasasen palvelukseen kuvaussihteeriksi vuonna 1984. 1990-luvulla hän alkoi myös ohjata televisiosarjoja. Hänen ohjaamia sarjoja ovat "Blondi tuli taloon", "Uuno Turhapuro", "Ihmeidentekijät" ja "Parhaat vuodet". Vuodesta 2005 lähtien hän on ollut kuvaussihteerinä ja tuotantopäällikkönä Broadcasters -tuotantoyhtiössä.


title: Reija Virolainen

text: Virolainen oli kunnallisvaaliehdokkaana vuonna 2004 Nurmijärvellä Suomen Keskusta puolueen listalla numerolla 142.


title: Tshiuetin Rail Transportation

text: Tshiuetin Rail Transportation on kanadalainen rautatieliikenneoperaattori, joka hoitaa liikennettä 217 kilometrin mittaisella rataosuudella Newfoundland ja Labradorin Emeril Junctionista Québecin Scheffervilleen. Rataosuus kulkee lähes asumattoman erämaan halki. Yhtiön omistajat ovat alueen kolme alkuperäisasukasheimoa, Innu Nation of Matimekush-Lac John, Naskapi Nation of Kawawachikamach ja Innu Takuaikan Uashat mak Mani-Utenam.


title: Tshiuetin Rail Transportation

text: Tshiuetin Rail Transportation Inc. on Kanadan ensimmäinen kokonaan alkuperäiskansojen omistuksessa oleva rautatieyhtiö.


title: Tshiuetin Rail Transportation

text: Yhtiön henkilöjuna "Tshiuetin" liikennöi Sept-Îles'n ja Scheffervillen välisellä reitillä kahdesti viikossa.


title: Tshiuetin Rail Transportation

text: Nykyinen Tshiuetin Railin omistama rataosuus rakennettiin alun perin vuosina 1953–1954 osana Quebec North Shore and Labrador Railway -malmirautatietä Sept-Îlesistä Scheffervilleen. Liikennettä vähennettiin Emeril Junctionin ja Scheffervillen välisellä rataosuudella vuonna 1980, kun Scheffervillen rautakaivos lopetti toimintansa. QNS&L kuitenkin jatkoi rajusti supistettua henkilö- ja tavaraliikennettä.


title: Tshiuetin Rail Transportation

text: 1. joulukuuta 2005 Tshiuetin Rail Transportation hankki omistukseensa rataosuuden Emeril Jct – Schefferville Quebec North Shore and Labrador Railwayn emoyhtiöltä Iron Ore Company of Canadalta. Sopimus radan myynnistä syntyi jo syksyllä 2005, kun QNS&L myi nimellä Menihek Subdivision tunnetun rataosan uudelle yhtiölle nimelliseen yhden Kanadan dollarin hintaan.


title: Tshiuetin Rail Transportation

text: Tshiuetin Rail Transportation Inc. otti hallintaansa Menihek Subdivisionin kauppakirjan "as is, where is" -ehdon mukaan siinä kunnossa kuin se sillä hetkellä oli. Yhtiö vastaa rataosan kaikesta henkilöliikenteestä sekä rajoitetusta tavaraliikenteestä. Yhtiö myös vastaa jatkossa henkilöliikenteen hoidosta QNS&L:n omistamilla muilla rataosuuksilla, yhteysväleillä Sept-Îles—Emeril Jct—Labrador City sekä Emeril Jct—Schefferville.


title: Potenssiinkorotusalgoritmi

text: Potenssiinkorotusalgoritmi on yksi tärkeimmistä julkisen avaimen salakirjoitusjärjestelmien (PKI) käyttämistä algoritmeista. Sen avulla voidaan tehokkaasti laskea potenssiinkorotus muun muassa RSA:n, Diffie-Hellman avaimenvaihtoprotokollan ja ElGamal-kryptosysteemin sovelluksissa. Potenssiinkorotusalgoritmia käytetään yleisesti myös erilaisten valesatunnaislukugeneraattoreiden toteutuksissa.


title: Potenssiinkorotusalgoritmi

text:
Yleensä potenssiinkorotusalgoritmia käytetään jonkin äärellisen algebrallisen rakenteen, merk. formula_1 alkioiden potenssiinkorotukseen. Rakenteessa tulee olla määriteltynä ainakin yksi laskutoimitus, jolle käytämme seuraavassa kertolaskumerkintää.
Potenssiinkorotuksen määrittelemiseksi oletetaan, että rakenne sisältää neutraalialkion (merk. 1) ja on ainakin potenssiassosiatiivinen ts. noudattaa normaaleja potenssiinkorotuksen laskusääntöjä.


title: Potenssiinkorotusalgoritmi

text: Potenssiinkorotus määritellään nyt seuraavasti:


title: Potenssiinkorotusalgoritmi

text: Potenssiinkorotus tulee näin määritellyksi kaikilla luonnollisilla luvuilla.


title: Potenssiinkorotusalgoritmi

text: Potenssiinkorotuksen laskeminen suoraan määritelmään nojautuen tulee kuitenkin mahdottomaksi suurilla eksponentin arvoilla. Esimerkiksi RSA-menetelmässä eksponenttien arvot voivat olla useiden satojen numeroiden mittaisia kokonaislukuja.


title: Potenssiinkorotusalgoritmi

text: Tehokkaampi menetelmä saadaan esittämällä eksponentti binäärilukuna.


title: Potenssiinkorotusalgoritmi

text: Olkoon


title: Potenssiinkorotusalgoritmi

text: Nyt


title: Potenssiinkorotusalgoritmi

text:
missä
formula_9 kaikilla formula_10.


title: Potenssiinkorotusalgoritmi

text: Alkiot formula_11 voidaan laskea peräkkäisillä neliöönkorotuksilla:


title: Potenssiinkorotusalgoritmi

text: Näin olemme saaneet tehokkaan menetelmän potenssiinkorotuksen laskemiseen.


title: Potenssiinkorotusalgoritmi

text: Potenssiinkorotusalgoritmi voidaan kirjoittaa myös rekursiiviseen muotoon. Helposti todetaan nimittäin, ettäOperaatio formula_19 tarkoittaa luvun k kokonaislukujakoa luvulla 2. Tämä operaatio on tietokoneella helposti suoritettavissa. Operaation suorittamiseksi lukua formula_16 yksinkertaisesti siirretään yhden askeleen verran vähemmän merkitsevien bittien suuntaan. Parittomalla luvulla ylivuotava ykkösbitti yksinkertaisesti unohdetaan.


title: Potenssiinkorotusalgoritmi

text: Rekursiivinen algoritmi potenssiinkorotuksen laskemiseksi olisi siis seuraava:


title: Potenssiinkorotusalgoritmi

text: Esimerkki potenssiinkorotusalgoritmin käytöstä:


title: Ilona

text: Ilona on alkuperältään unkarilainen naisen etunimi, jota käytetään paljon myös muun muassa Suomessa ja Latviassa. Nimi on alkujaan mahdollisesti Helena-nimen unkarilainen muunnelma, mutta Suomessa se on usein yhdistetty sanaan "ilo", jonka essiivimuodon kaltainen se sattumalta on. Nimi yleistyikin 1900-luvun alussa muiden myönteisen merkityksen omaavien suomalaisnimien mukana.


title: Ilona

text: Ensimmäinen suomalainen Ilona-nimen kantaja on tiettävästi ollut Ilona Jalava, jonka isä oli tunnettu unkarin kielen tutkija Antti Jalava.


title: Ilona

text: Suomessa nimi Ilona on Väestörekisterikeskuksen tietojen mukaan annettu lokakuuhun 2018 mennessä 29 357 naiselle ja muutamalle miehelle.


title: Schefferville

text: Schefferville (aiemmin Knob Lake) on 213 asukkaan kylä Quebecin provinssissa Kanadassa, Innu-kansan alueen sydämessä, alle kahden kilometrin päässä pohjoiseen Québecin ja Newfoundland ja Labrador -provinssin rajalta. Kylä sijaitsee Hudson's Bay Companyn jo lakkautetun kauppapaikan Fort Naskapin lähistöllä. Kylän varsinainen perustaja oli Iron Ore Company of Canada.


title: Schefferville

text: Kylä on Tshiuetin Rail Transportation -yhtiön omistaman rautatien pohjoinen päätepiste. Rautatie valmistui 1954, ja kaivostoiminnan lakkauttamiseen vuoteen 1980 saakka sen tärkein tehtävä oli rautamalmin kuljetus etelään Sept-Îlesin satamaan. Alkuperäisen asutuksen nimi oli Burnt Creek, joka siirrettiin myöhemmin nykyisen Scheffervillen paikalle.


title: Schefferville

text: Kun Scheffervillen kylän kaavaa laadittiin, kylän nimi oli Knob Lake, kylän eteläpuolella sijaitsevan rikkaan ja näkyvän rautamalmiesiintymän mukaan. Nimi Schefferville otettiin käyttöön katolisen piispan Lionel Schefferin muistoksi. Scheffer toimi Labradorissa 14. marraskuuta 1946 alkaen aina kuolemaansa 3. lokakuuta 1966 saakka.


title: Parveke

text: Parveke on rakennuksen seinästä ulkoneva – yleensä aidattu – tasanne, jonne tavallisesti johtaa ovi rakennuksen sisältä.


title: Parveke

text: "Ranskalaisella parvekkeella" tarkoitetaan yleensä parveketta ilman tasannetta. Ranskalainen parveke sisältää yleensä vain rakennuksesta avautuvan oven sekä oven takana sijaitsevat, rakennukseen kiinnitetyt kaiteet.


title: Parveke

text: Parvekkeiden lasittaminen on 2000-luvulla ollut suosittua.


title: Parveke

text: Altaani eroaa parvekkeesta siinä, että se ei tukeudu talon rakenteisiin vaan on oman tukirakenteensa varassa.


title: Melodika

text: Melodika on eräs 1950-luvulla markkinoille tullut koskettimistollinen puhallinsoitin, jonka ääniala on tyypillisesti kaksi tai kolme oktaavia. Ääni muodostuu suukappaleen kautta puhallettavan ilman virtauksesta painetun vapaalehdykkäkielen lävitse koskettimia painettaessa. Äänenmuodostus instrumentin sisällä tapahtuu samalla tavalla kuin harmonikassa, jonka ääntä melodikan ääni myös muistuttaa.


title: Melodika

text: Melodikoja valmistetaan erityyppisiä, joista yleisin on tenorimelodika. Sopraano- ja alttomelodikat ovat ohuempia ja koskettimisto niissä on usein erilainen. Myös bassomelodikoja on olemassa. Melodikat valmistetaan lähes poikkeuksetta muovista, minkä ansiosta instrumentin hinta on alhainen. Suurin valmistaja, Hohner, toi instrumentin ensimmäisenä markkinoille. Muita valmistajia on muun muassa Samick. Eri valmistajilta on ilmestynyt melodikan kaltaisia puhallinsoittimia eri nimillä, esimerkiksi Yamahalta pianica.


title: Melodika

text: Varhaisimpiin melodikaa musiikissaan käyttäneisiin artisteihin kuuluu muun muassa jamaikalainen reggae-muusikko Augustus Pablo. Rock-yhtye R.E.M. on käyttänyt melodikaa kappaleissaan "Find the River" ja "Boy in the Well", joista jälkimmäisessä on melodikasoolo.


title: Wolfgang Schüssel

text: Wolfgang Schüssel (s. 7. kesäkuuta 1945 Wien) on itävaltalainen konservatiivipoliitikko (ÖVP). Hän oli maansa liittokansleri ("Bundeskanzler") 4. helmikuuta 2000 – 11. tammikuuta 2007 ja toimi 1. tammikuuta 2006 lähtien puolen vuoden ajan Euroopan unionin puheenjohtajana. Puolueensa puheenjohtajana Schüssel toimi vuosina 1995–2007.


title: Wolfgang Schüssel

text: Schüssel opiskeli Wienin yliopistossa ja valmistui oikeustieteen tohtoriksi 1968. Hän oli 1968–1975 parlamenttiryhmänsä johtaja ja 1975–1991 Österreichischen Wirtschaftsbundesin pääsihteeri.


title: Wolfgang Schüssel

text: Schüsselista tuli SPÖ:n kansleri Franz Vranitzkyn suuren koalitiohallituksen valtiovarainministeri 1989 ja 1995 ulkoministeri ja varakansleri Vranitzkyn neljänteen hallitukseen. Hän oli samoissa tehtävissä Vranitzkyn viidennessä hallituksessa ja Kliman hallituksessa 1997–2000.


title: Wolfgang Schüssel

text: Vuoden 1999 vaaleissa poliittinen kenttä jaettiin uudelleen, kun kansanpuolue (ÖVP) jäi kolmanneksi vapauspuolueelle (FPÖ). Hallitusneuvottelut sosiaalidemokraattien (SPÖ) ja ÖVP:n välillä epäonnistuivat ja ÖVP muodosti hallituksen FPÖ:n kanssa, johon Schüssel nimitettiin kansleriksi, vaikka hänen puolueensa saikin niukasti vähemmän ääniä (415 kpl) kuin FPÖ. Schüsselin hallitus oli Euroopan kiistellyin, koska FPÖ:tä johti Jörg Haider, jota ei kuitenkaan otettu hallitukseen. Se oli myös ensimmäinen 30 vuoteen, jota ei johtanut sosiaalidemokraatti.


title: Wolfgang Schüssel

text: Vuosina 2000–2002 Wienissä järjestettiin viikoittaisia torstaimielenosoituksia (Donnerstagsdemonstrationen) sekä vapauspuoluetta että hallituksen nollavajelinjaa (Nulldefizit) vastaan. Neljäntoista muun Euroopan unionin maan johtajat keskeyttivät yhteistyön Itävallan kanssa, koska monissa maissa FPÖ:n hallitusvastuuta pidettiin vuodesta 1945 jatkuneen "cordon sanitairen", jonka mukaan äärioikeistoa ei oteta hallitusyhteistyöhön mukaan, loukkauksena. Itävallassa tähän viitattiin usein ”pakotteina” (Sanktionen der EU-14). EU-maat hylkäsivät hyödyttömät pakotteet kesän 2000 aikana.


title: Wolfgang Schüssel

text: Kesällä 2002 FPÖ oli ajautunut sisäiseen riitelyyn ja hävinnyt monet vaalit. Kun FPÖ:n maltillisemmat varakanslerina toiminut Susanne Riess-Passer ja valtiovarainministeri Karl-Heinz Grasser erosivat, Schüssel järjesti marraskuussa 2002 ennenaikaiset uudet vaalit, joissa kansanpuolue otti murskavoiton. FPÖ menetti kaksi kolmasosaa äänistään ja kansanpuolue nousi maan suurimmaksi puolueeksi 79 paikalla. Neuvoteltuaan kuukausia sosiaalidemokraattien ja vihreiden kanssa Schüssel jatkoi koalitiota FPÖ:n kanssa, joka oli saanut alle 10 prosenttia äänistä. Schüssel otti Liese Prokopin sisäministerinpaikan hänen kuolemansa jälkeen.


title: Wolfgang Schüssel

text: Schüsselin hallitus tilasti Bendesheerille 24 Eurofighter-hävittäjää korvaamaan vanhentuneet Saab 35 Drakenit, mitä oppositio arvosteli voimakkaasti hallituksen muuten säästäessä voimakkaasti Nulldefizit-politiikkansa mukaan. Vuoden 2002 tulvien jälkeen tilaus supistettiin 18 kappaleeseen. Säästöpolitiikan katsotaan vaikuttaneen haitallisesti ainakin koulutukseen, kuten havaittiin vuoden 2004 PISA-tutkimuksessa.


title: Taimyrin niemimaa

text: Taimyrin niemimaa () on Jäämereen työntyvä niemimaa Siperiassa Euraasian mantereen pohjoisimmassa osassa, Karanmereen aukeavan Jeniseinlahden ja Laptevinmereen aukeavan Hatanganlahden välissä, Severnaja Zemljan saariston eteläpuolella. Niemimaa on noin tuhannen kilometrin levyinen, 500 kilometriä pitkä ja alaltaan noin 400 000 neliökilometriä. Sen pohjoisin niemi on Mys Tšeljuskin. Niemimaa kuuluu Krasnojarskin aluepiiriin.


title: Taimyrin niemimaa

text:
Taimyrin niemimaalla on suuri Taimyrjärvi, sen läpi virtaava Taimyrajoki sekä Byrrangavuoret.
Byrrangavuorilla on syviä kanjoneita ja itse vuoristo koostuu mm. intruusiokivestä ja silttikivestä. Vuorilta saavat alkunsa Hutadabiga- ja Tšetyrehjoet. Niemimaan vuorettomat osat ovat matalakasvustoista tundraa järvineen ja soineen. Ilmasto on mantereinen, arktinen, osin subarktinen. Talvet ovat kylmät ja kovia lumimyrskyjä esiintyy. Meri on jäässä yleensä syyskuusta kesäkuuhun. Taimyrin niemimaan asukkaat ovat nganasan-kansaa, jotka pitkään ovat eläneet metsästyksestä, kalastuksesta ja poronhoidosta.


title: Taimyrin niemimaa

text: Taimyrin niemimaalla elivät Euraasian mantereen viimeiset mammutit, vielä 11300–10600 kalenterivuotta sitten.. Wrangelinsaarella mammutteja eli kuitenkin paljon myöhemminkin. Taimyrin niemimaalla elivät Euraasian viimeiset alkuperäiset myskihärät noin 2000 vuotta sitten. Myskihärkiä siirrettiin onnistuneesti Taimyrille jälleen vuonna 1975.


title: Taimyrin niemimaa

text: Taimyrin niemimaalla ilmasto kylmenee mentäessä pohjoista kohti, tämä näkyy alueen kasvillisuudessa. Kun niemimaan eteläosissa kasvaa 250 erilaista putkilokasvia, pohjoisessa kasvaa vain 50 eri putkilokasvilajia. Niemimaalla on monia harvinaisia arktisia putkilokasvilajeja, joita ei kasva muualla. Taimyrin niemimaalla esiintyy polygonisoita, joissa ikirouta ilmenee päältä päin katsottuna monikulmion muotoisina saarekkeina. Taimyrin niemimaalla elää tundrapeuroja, joita on sen pohjoispuolella Severnaja Zemljallakin. Jääkarhu viihtyy myös täällä.


title: The Battle of Los Angeles

text: The Battle of Los Angeles on amerikkalaisen alternative metal -yhtye Rage Against the Machinen kolmas ja viimeinen täysmittainen studioalbumi. Albumi julkaistiin 2. marraskuuta 1999. Rage Against the Machine lupasi nauhoituksien aikana, että albumilla kuullaan aikaisempaa enemmän rap-vaikutteita. Albumilla ei kuitenkaan loppujen lopuksi ollut sen enempää rap-vaikutteita kuin edeltäjilläänkään. Sen sijaan albumilla kuultiin joissain kappaleissa aiempaa raskaampaa soundia. Levyn suurimmaksi hitiksi nousi "Guerrilla Radio", joka voitti parhaan hard rock -esityksen palkinnon Grammy Awardseissa 2000. Kappale "Calm Like A Bomb" kuullaan myös Matrix-elokuvan jatko-osassa.


title: The Battle of Los Angeles

text: Kappaleista "Sleep Now in the Fire" ja "Guerrilla Radio" tehtiin musiikkivideot. "Sleep Now In The Fire"-musiikkivideon ohjasi Michael Moore. Video kuvattiin New York Stock Exchangen edessä. Musiikkivideossa parodioidaan myös tunnettua tv-peliä "Haluatko miljonääriksi?". Videon ohjaaja Michael Moore pidätettiin videon kuvausten aikana.


title: The Battle of Los Angeles

text: Albumi debytoi Yhdysvalloissa Billboard 200 -listan piikkipaikalla. Suomessa se nousi virallisen albumilistan toiselle sijalle.


title: Nikolai Švernik

text: Nikolai Mihailovitš Švernik (; 19. toukokuuta 1888 Pietari, Venäjän keisarikunta – 24. joulukuuta 1970 Moskova, Neuvostoliitto) oli neuvostoliittolainen poliitikko. Hän toimi Neuvostoliiton korkeimman neuvoston puhemiehistön puheenjohtajana eli Neuvostoliiton nimellisenä valtionpäämiehenä 19. maaliskuuta 1946 – 15. maaliskuuta 1953.


title: Talin–Ihantalan taistelu

text: Talin–Ihantalan taistelu käytiin jatkosodassa Suomen ja Neuvostoliiton välillä vuonna 1944. Teheranin konferenssissa 1943 Neuvostoliitto oli sitoutunut lisäämään sotilaallista painetta Saksaa vastaan erityisesti juuri Normandian maihinnousun tapahduttua.


title: Talin–Ihantalan taistelu

text: Viipurin valtauksen jälkeen Neuvostoliiton sodanjohto antoi Leningradin sotilaspiirin tehtäväksi jatkaa hyökkäystä syvemmälle Suomeen. Lähitavoitteeksi asetettiin Imatra–Lappeenranta–Virojoki-tasa, joka tulisi saavuttaa 26.–28. kesäkuuta mennessä.


title: Talin–Ihantalan taistelu

text: Talin ja Ihantalan kylien alueella, 8–14 kilometriä Viipurista pohjoiseen ja koilliseen, käyty kamppailu on Pohjolan maiden historiassa suurin koskaan käyty taistelu. Suomen armeija pysäytti Neuvostoliiton suurhyökkäyksen tässä taistelussa.


title: Talin–Ihantalan taistelu

text: Kesäkuun lopulla vuonna 1944 alkoivat Talin–Ihantalan taistelut Viipurin koillispuolella. Alueelle oli siirretty suomalaisia joukkoja ja tykistöä muilta rintamanlohkoilta. Kyseessä oli ennennäkemätön suomalaisten joukkojen ja tykistön keskittäminen. Useita vuorokausia kestäneissä taisteluissa vihollisen hyökkäysryhmitykset lamautettiin useita kertoja jo lähtöasemissaan kenttätykistön ja kranaatinheittimistön keskitetyillä iskuilla.


title: Talin–Ihantalan taistelu

text: Suomalainen kenttätykistö pystyi keskittämään neuvostojoukkojen asemiin mittavan, parhaimmillaan jopa parinkymmenen patteriston yhtäaikaisen tulen ja samaan kohteeseen saattoi ampua yli 250 putkea. Tässä tulenjohtajien työtä helpotti edellisenä vuonna käyttöön otettu korjausmuunnin.


title: Talin–Ihantalan taistelu

text: Merkittävä osuus torjunnasta oli myös Panssaridivisioonan rynnäkkötykkipataljoonalla, joka kahden rynnäkkötykin tappioin tuhosi noin neljäkymmentä neuvostovaunua.


title: Talin–Ihantalan taistelu

text: Talin–Ihantalan taistelussa Neuvostoliiton hyökkäys pysäytettiin. Tähän Pohjoismaiden historian suurimpaan taisteluun osallistui eri vaiheissa yhteensä noin 50 000 suomalaista ja noin 150 000 neuvostoliittolaista sotilasta. Suomalainen kenttätykistö ampui kahdessa viikossa noin 120 000 laukausta ja kiivaimpana taistelupäivänä 3. heinäkuuta yli 12 000 laukausta, ja monen tykin putki yksinkertaisesti kului loppuun kiivaan tulituksen takia. Neuvostoliiton tappioiden arvioidaan taisteluissa olleen noin 6 000 kaatunutta ja 22 000 haavoittunutta miestä ja suomalaisten 1 350 kaatunutta ja 7 000 haavoittunutta.


title: Talin–Ihantalan taistelu

text: Tali–Ihantalan kaltaiset taistelut käytiin hieman myöhemmin sekä Vuosalmella että Viipurinlahdella. Näissäkin taisteluissa vihollinen torjuttiin. Neuvostoliitto alkoi tämän jälkeen siirtää hyökkäykseen käytettyjä joukkojaan pois Suomen rintamilta, koska katsoi, että Saksan rintama on tärkeämpi sodan lopputuloksen kannalta.


title: Talin–Ihantalan taistelu

text: Suomen ilmavoimat osallistui yhdessä saksalaisen lento-osasto Kuhlmeyn kanssa taisteluun sekä hävittäjätorjunnalla että pommittamalla vihollisen ryhmityksiä. Ilmavoimien toiminnalla oli suuri psykologinen vaikutus etulinjan taistelijoihin, ja useiden historiatutkijoiden mukaan saksalaisen lento-osaston osallistuminen taisteluihin oli ratkaisevan tärkeää hyökkäyksen pysäyttämisen kannalta. Erityisesti lento-osaston merkitys huoltolinjojen, reservin siirtojen ja panssarivaunujen tuhoamisessa oli merkittävä. Kaikkiaan Suomen ilmavoimat ja lento-osasto Kuhlmey suorittivat alueelle 22. kesäkuuta ja 6. heinäkuuta 1944 välisenä aikana yhteensä 1 020 pommituslentoa, joiden yhteydessä pudotettiin 765 tonnia lentopommeja. Lento-osasto Kuhlmeyn osuus pudotetuista pommeista oli yli 63 prosenttia.


title: İdil Biret

text: İdil Biret (s. 21. marraskuuta 1941 Ankara) on turkkilainen pianisti. Hän opiskeli Pariisin konservatoriossa Ranskassa Nadia Boulangerin johdolla. Biret on esiintynyt 16-vuotiaasta lähtien. Hän on levyttänyt muun muassa Frédéric Chopinin, Johannes Brahmsin ja Sergei Rahmaninovin kaikki pianoteokset sekä Pierre Boulezin kolme pianosonaattia.


title: Radu Lupu

text: Radu Lupu (s. 30. marraskuuta 1945) on romanialainen pianisti. Hän aloitti pianonsoiton opiskelun 6-vuotiaana Lia Busuioceanun johdolla ja piti ensimmäisen soolokonserttinsa 12-vuotiaana. Vuonna 1961 hän aloitti opinnot Moskovan konservatoriossa. Vuosina 1966–1969 hän pääsi ensimmäiselle sijalle kolmessa pianokilpailussa.


title: New York Red Bulls

text: New York Red Bulls (aiemmin MetroStars) on yhdysvaltalainen jalkapalloseura, joka pelaa Major League Soccer -liigassa. Seura pelaa kotiottelunsa erityisesti jalkapalloa varten rakennetulla Red Bull Arenalla, joka sijaitsee Harrisonissa, New Jerseyssä. Ennen kautta 2010 seuran kotistadion oli Giants Stadium, joka sijaitsi East Rutherfordissa, New Jerseyssä.


title: New York Red Bulls

text: New York Red Bulls perustettiin vuonna 1995 ja se oli yksi MLS:n perustajaseuroista. Seura tunnettiin vuoteen 1997 nimellä New York/New Jersey MetroStars ja vuoteen 2006 nimellä MetroStars. Nimi MetroStars tuli Metromedia-yrityksestä, jonka omisti seuran alkuperäinen omistaja John Kluge. Kluge myi MetroStarsin vuonna 2001 Anschutz Entertainment Groupille. Vuonna 2006 itävaltalainen energiajuomavalmistaja Red Bull osti MetroStarsin Anchutzilta ja nimesi seuran uudelleen. Red Bull on ollut aiemminkin aktiivinen urheilumarkkinoilla, sillä se on omistanut New York Red Bullsin lisäksi muun muassa kaksi Formula 1 -tallia, Red Bull Racingin ja Scuderia Toro Rosson, ja itävaltalaisen jalkapalloseuran FC Red Bull Salzburgin, joka tunnettiin aiemmin nimellä SV Austria Salzburg.


title: New York Red Bulls

text: New York Red Bulls/MetroStars ei ole saavuttanut erityisen suurta urheilullista menestystä. Se on pelannut MLS:n loppuottelussa, MLS Cupissa, yhden kerran, vuonna 2008. Se hävisi ottelun Columbus Crew'lle maalein 1–3. Lisäksi seura on voittanut runkosarjan parhaalle jaettavan MLS Supporters’ Shieldin kahdesti, vuosina 2013 ja 2015. Lamar Hunt U.S. Open Cupissa Red Bulls on edennyt kolmesti välieriin, vuosina 1997, 1999 ja 2000, ja kerran loppuotteluun, vuonna 2003. Chicago Fire vei tuolloin U.S. Open Cupin voiton maalein 1–0.


title: New York Red Bulls

text: Seurassa on pelannut vuosien varrella monia kansainvälisesti tunnettuja pelaajia, kuten Roberto Donadoni, Lothar Matthäus, Youri Djorkaeff, Thierry Henry ja Rafael Márquez. Myös monet seuran valmentajista ovat olleet kansainvälistä huipputasoa, kuten maajoukkueita valmentaneet Carlos Queiroz, Carlos Alberto Parreira, Bora Milutinović, Bob Bradley ja Bruce Arena sekä ruotsalainen Hans Backe.


title: New York Red Bulls

text: Seuran pääkilpakumppanina pidetään washingtonilaisseura D.C. Unitedia. Seurat ovat kilpailleet vuodesta 2002 lähtien Atlantic Cupin voitosta. Palkinto menee vuosittain sille seuralle, joka kerää enemmän pisteitä seurojen keskinäisistä otteluista MLS-kauden aikana.


title: Brugge

text: Brugge (, ) on kaupunki Länsi-Flanderin maakunnassa, Belgiassa. Vuonna 2012 kaupungissa oli 117 170 asukasta.


title: Brugge

text: Brugge on Belgian merkittävimpiä matkailunähtävyyksiä, sillä sen keskusta on lähes kokonaisuudessaan säilytetty keskiaikaisessa asussaan. Kaupungissa on useita kanavia, ja sitä kutsutaankin Pohjoisen Venetsiaksi. Keskusta-alue kuuluu UNESCOn maailmanperintöluetteloon. Kaupungin nimi tulee todennäköisesti vanhasta hollannin kielen "siltaa" merkitsevästä sanasta. Maailman ensimmäiseksi väitetty pörssi aloitti toimintansa Bruggessa vuonna 1309. Sana pörssi onkin saanut nimensä bruggelaisesta van de Borse -kauppiassuvusta, jonka vaakunassa oli kolme rahapussia (burse).


title: Brugge

text: Bruggessa sijaitsee College of Europe, jossa monet merkittävät Euroopan parlamentin jäsenet ja virkamiehet ovat opiskelleet. Oppilaitos antaa perustutkinnon jälkeistä opetusta eurooppalaisessa talous-, oikeus- ja valtiotieteessä.


title: Brugge

text: Bruggessa on kaksi Belgian korkeimmalla sarjatasolla pelaavaa jalkapalloseuraa, Club Brugge ja Cercle Brugge KSV. Brugge on kuuluisan pyöräilykilpailun, Flanderin ympäriajon lähtöpaikka.


title: Live at the Grand Olympic Auditorium

text: Live at the Grand Olympic Auditorium on yhdysvaltalaisen rapcore -yhtye Rage Against the Machinen vuonna 2003 ilmestynyt konserttitallennealbumi. Albumit nauhoitettiin konserteissa Los Angelesin Grand Olympic Auditoriumissa 12. ja 13. syyskuuta 2000. Jälkimmäinen oli Rage Against the Machinen viimeinen konsertti. Konserttitallenne julkaistiin 9. joulukuuta 2003 myös DVD:nä.


title: Itsenäisyyden Puolesta

text: Itsenäisyyden Puolesta ry (IP) oli Suomessa 1970–1980-luvuilla toiminut oikeistolainen poliittinen järjestö, joka vastusti Neuvostoliiton vaikutusta Suomessa, presidentti Urho Kekkosen politiikkaa ja sosialismia.


title: Itsenäisyyden Puolesta

text: Itsenäisyyden Puolesta ry aloitti toimintansa Helsingissä syksyllä 1971 ja rekisteröitiin huhtikuussa 1972. Se keräsi yhteen Kekkosen oikeistolaisia vastustajia. Ensimmäisenä puheenjohtajana toimi kustantaja Kauko Kare. Liikkeen paikallisjärjestöille perustettiin syksyllä 1974 valtakunnallinen kattojärjestö Kansalaisjärjestö Itsenäisyyden Puolesta ry, jonka puheenjohtajaksi valittiin toimittaja Heikki Eskelinen. Hän korvasi pari vuotta myöhemmin Kareen myös Helsingin osaston johdossa. Järjestön perustamisessa oli mukana useita henkilöitä, jotka liittyivät sittemmin Perustuslailliseen oikeistopuolueeseen. Järjestön tilaisuuksissa esiintyi tunnettuja jyrkän oikeistolaisia poliitikkoja, kuten Tuure Junnila ja Georg C. Ehrnrooth. Itsenäisyyden Puolesta oli kuitenkin puoluepoliittisesti sitoutumaton. Jäsenkuntaan kuului perustuslaillisia, kokoomuslaisia (ns. junnilalaisia), sosiaalidemokraatteja (ns. tannerilaisia) sekä muiden puolueiden jäseniä, jotka vastustivat "Neuvostoliiton hegemoniaa".


title: Itsenäisyyden Puolesta

text: Itsenäisyyden Puolesta tuki 1980-luvulla myös Viron aseetonta separatismia levittämällä aihetta koskevaa informaatiota ja järjestämällä emigranttivirolaisia puhujiksi tilaisuuksiinsa.


title: Itsenäisyyden Puolesta

text: Järjestöllä oli paikallisosastot Helsingissä, Lahdessa, Tampereella, Turussa ja Vaasassa. Siihen kytkeytyi myös 1970-luvun alussa toiminut jo aiemmin perustettu lyhytikäinen nuorisojärjestö Suomen Itsenäiset Nuoret (SIN), alkujaan Isänmaallinen Kansallisliike (IKL), jota johti Jouni Lanamäki. SIN:llä oli löyhiä yhteyksiä ruotsalaiseen äärioikeistolaiseen puolueeseen Nordiska Rikspartietiin (NRP). Itsenäisyyden Puolesta tuki 1970-luvun alussa A. I. Arwidsson -seuran tarrakampanjaa, jossa levitettiin yli puoli miljoonaa tarraa punaiseksi muuttuvasta Suomen lipusta tekstillä ”Tätäkö haluat?”.


title: Itsenäisyyden Puolesta

text: Järjestön puheenjohtaja Heikki Eskelinen ja sen sihteeri yliluutnantti Pertti Olavi Riutta sotkeutuivat 1980-luvun alkupuolella vakoilua sisältäneeseen salaliittoon. Riutta oli perustanut vuonna 1978 ”Pohjantähti”-nimisen sotilaallisen organisaation, joka oli tarkoitettu vastarintaliikkeeksi Neuvostoliiton miehittäessä Suomen. Hän rekrytoi siihen muutamia kymmeniä jäseniä Itsenäisyyden Puolesta ry:stä, muun muassa upseereita ja poliiseja. Riutta anasti Pohjantähden käyttöön Suomen puolustusvoimien aseita, käsikranaatteja ja räjähteitä. Riutta ja Eskelinen toimittivat Ranskan tiedustelupalvelulle Neuvostoliittoa koskeneita havaintoja vastineeksi siitä, että ranskalaiset painattivat Riutan suomentaman "Vastarintaopas"-nimisen sveitsiläisen kirjasen. Toiminnan tultua Suojelupoliisin tietoon Eskelinen pidätettiin huhtikuussa 1982. Korkein oikeus tuomitsi maaliskuussa 1984 Riutan ja Eskelisen ehdottomaan vankeuteen vakoilusta Ranskan hyväksi Suomen ulkosuhteita vahingoittavalla tavalla sekä Riutan myös ase- ja räjähderikoksista.


title: The Getaway (videopeli)

text: The Getaway on Team Sohon kehittämä vuonna 2002 PlayStation 2:lle julkaistu toimintaseikkailupeli. Pelin tapahtumat sijoittuvat Lontooseen. Pelin jatko-osa "" julkaistiin vuonna 2004.Menneisyydessään rikollistyötä tehneen Mark Hammondin vaimo Susie ammutaan heidän talonsa edessä, kun tämä on viemässä heidän lastansa Alexia kouluun. Susie menehtyy kadulle kereten sanoa ”Pelasta poikamme”. Alex kidnapataan ja Mark lähtee kidnappaajien perään. Hän seuraa heitä ja löytää heidän salaisen piilopaikan, jossa Markille selviää kaikki. Kaiken takana on Charlie Jolson, Lontoon suurin ja kunnioitetuin gangsteri. Hän alkaa kiristää Markia, joka joutuu tekemään rikoksia ja hankkimaan lunnaat, jotta hän saa nähdä Alexin. Charlien rikoskumppani Yasmin lupaa auttaa Markia sillä ehdolla, että tämä auttaa häntä. Samaan aikaan poliisi D.C. Frank toisella puolella Lontoota haaveilee pidättävänsä Charlie Jolsonin.


title: Prince of Walesin niemi

text: Prince of Walesin niemi (Cape Prince of Wales) on Amerikan mantereen läntisin kohta. Se sijaitsee Sewardin niemimaalla Beringinsalmen itärannalla vastapäätä Dežnevinniemeä.


title: Prince of Walesin niemi

text: Niemellä sijaitsee Walesin kaupunki.


title: Renegades (Rage Against the Machinen albumi)

text: Renegades on yhdysvaltalaisen alternative metal -yhtye Rage Against the Machinen neljäs studioalbumi, joka julkaistiin 5. joulukuuta 2000. Albumi julkaistiin laulaja Zack de la Rochan eron jälkeen, mutta de la Rocha laulaa silti albumin jokaisessa kappaleessa. Albumi koostuu lainakappaleista.


text: Lainakappaleita on otettu muun muassa Bruce Springsteeniltä, Bob Dylanilta, Minor Threatiltä, Eric B. & Rakimilta, EPMD:ltä, MC5:ltä, The Rolling Stonesilta, Cypress Hilliltä sekä Devolta. Yhtyeen mukaan se coveroi albumilla sellaisten artistien kappaleita, jotka inspiroivat yhtyettä ja edustivat jonkinlaista kapinahenkeä omalla aikakaudellaan. Albumi nousi Yhdysvalloissa Billboard 200 -listan sijalle 14. Suomessa se ylsi virallisen albumilistan sijalle 25. Albumi saavutti platinum-statuksen hieman yli kuukauden sen julkaisun jälkeen.


text: Albumin kansikuva on parodia pop-taiteilija Robert Indianan teoksesta "LOVE", jonka alkuperäinen sana "love" eli rakkaus on vaihdettua sanalla "rage" eli raivo. Albumin kannesta painettiin neljä eriväristä versiota.


title: Lena Olin

text: Lena Maria Jonna Olin (s. 22. maaliskuuta 1955 Tukholma) on kansainvälisen uran luonut ruotsalainen näyttelijä.


title: Lena Olin

text: Olinin molemmat vanhemmat olivat näyttelijöitä. Hänen isällään Stig Olinilla oli pääosa useissa Ingmar Bergmanin varhaiskauden elokuvissa. Lena Olin on ollut naimisissa ohjaaja Lasse Hallströmin kanssa vuodesta 1994, ja hänellä on kaksi lasta: poika August ja tytär Tora. Perhe asuu New Yorkissa.


title: Lena Olin

text: Ennen näyttelijäuraansa Olin työskenteli mallina, ja hänet valittiin Miss Skandinaviaksi 1974. Hän opiskeli Tukholman teatterikorkeakoulussa 1976–1979, minkä jälkeen hänellä oli kiinnitys Dramateniin aina vuoteen 1991 asti. Yksi hänen ensimmäisistä elokuvarooleistaan oli Tage Danielssonin elokuvassa "Picasson seikkailut" (1978). Ingmar Bergman ohjasi Olinia muun muassa elokuvassa "Fanny ja Alexander" (1982) ja televisiotuotannossa "Harjoitusten jälkeen" (1984), jossa hänellä oli päärooli Erland Josephsonin vastanäyttelijänä.


title: Lena Olin

text: Olinin kansainvälinen läpimurtorooli oli Sabina Philip Kaufmanin ohjaamassa, Milan Kunderan samannimiseen romaaniin perustuvassa elokuvassa "Olemisen sietämätön keveys" (1988), jossa hänen vastanäyttelijöinään olivat Daniel Day-Lewis ja Juliette Binoche. Paul Mazurskyn Singer-filmatisoinnista "Vihassa ja rakkaudessa" (1989) hän sai parhaan naissivuosan Oscar-ehdokkuuden. Olin on näytellyt myös muun muassa Mike Figgisin "Mr. Jonesissa" (1993) Richard Geren kanssa, Roman Polańskin "Yhdeksännessä portissa" (1999), puolisonsa Lasse Hallströmin ohjaustyössä "Pieni suklaapuoti" (2000), joka perustuu Joanne Harrisin menestysromaaniin, sekä televisiosarjassa "Alias".


title: Luettelo sitaristeista

text: Tämä on luettelo sitarin soittajista.


title: Sewardin niemimaa

text: Sewardin niemimaa on niemimaa läntisessä Alaskassa. Se työntyy noin 320 kilometriä Beringininmerelle Beringinsalmen, Nortoninlahden, Tšuktšimeren ja Kotzebuensalmen välissä. Koko niemimaa on noin 330 km pitkä ja 145–225 km leveä. Prince of Walesin niemi on niemimaan läntisin kärki ja Amerikan mantereen läntisin kohta.


title: Sewardin niemimaa

text: Niemimaa on nimetty William H. Sewardin mukaan.


title: Metallofoni

text: Metallofoni tarkoittaa mitä tahansa lyömäsoitinta, joka koostuu metallisista paloista, joista lähtee ääntä niitä lyötäessä. Erilaisia metallofoneja on käytetty musiikissa satoja vuosia. Länsimaisen klassisen musiikin lisäksi metallofoneja käytetään muun muassa indonesialaisessa gamelanissa.


title: Erich Kühnhackl

text: Erich Kühnhackl (s. 17. lokakuuta 1950 Citice, Tšekkoslovakia) on Saksan jääkiekkoliiton varapuheenjohtaja ja entinen pelaaja. Kühnhackl on toiminut pelaajauransa jälkeen myös Saksan jääkiekkomaajoukkueen päävalmentajana.


title: Erich Kühnhackl

text: Tšekkoslovakian saksalaisvähemmistöön kuulunut Kühnhackl aloitti jääkiekkouransa synnyinmaassaan HC Baník Sokolovin joukkueessa, mutta pakeni vuoden 1968 kansannousun jälkeen perheensä mukana Saksan liittotasavaltaan. Saksassa hän edusti urallaan pääasiassa EV Landshutia.


title: Erich Kühnhackl

text: Keskushyökkääjä Kühnhackl pelasi 778 Bundesliiga-ottelua (724 maalia, 707 syöttöä, 1431 tehopistettä, 1110 jäähyminuuttia).


title: Erich Kühnhackl

text: 211 maaottelua pelannut ja niissä 131 maalia tehnyt Kühnhackl oli 1970-luvun lopussa ja 1980-luvun alussa Saksan maajoukkueen keskeinen pelaaja. Suomalaiset muistavat Kühnhacklin siitä kuinka Suomea vastaan pelatuissa maaotteluissa kookas hyökkääjä oli usein ratkaisija. Esimerkiksi Sarajevon olympiakisoissa 1984 "iso Erich" oli suuressa roolissa Saksan voittaessa Suomen sijoitusottelussa.


title: Erich Kühnhackl

text: Myös Erichin poika Tom Kühnhackl pelaa ammatikseen jääkiekkoa Pittsburgh Penguinsin organisaatiossa.


title: Viipurinlahden taistelu

text: Viipurinlahden taistelu voi viitata seuraaviin taisteluihin:


title: Fangxiang

text: Fangxiang on vanha kiinalainen metallofoni. Se koostuu kuudestatoista palikalla lyötävästä osasta, jotka ovat kahdessa rivissä. Fangxiangia käytettiin muinoin hoveissa ja samankaltaisia soittimia löytyy Koreasta.


title: Fangxiang

text: Yhdysvaltalainen säveltäjä Lou Harrison käytti fangxiangia teoksessaan "Music for Violin with Various Instruments: European, Asian and African" vuonna 1967.


title: Vasile Lupu

text: Vasile Lupu (1595–1661) oli Moldavian ruhtinas vuosina 1634-1653. Hän oli mahdollisesti albanialaista syntyperää, joidenkin lähteiden mukaan romaanista aromanian kieltä äidinkielenään puhunut. Romanialaiset pajarit eli suurmaanomistajat valitsivat hänet ruhtinaakseen, koska hän oli vastustanut kreikkalaisten ja Levantin valtapyrkimyksiä alueella.


title: Vasile Lupu

text: Vasile Lupun aikaisista luomuksista on mainittava Iașin Kolmen hierarkin Vasilen, Grigoren ja Ioanin (Trei Ierarhi) luostari ja kirkko.


title: Whiskey in the Jar

text: ”Whiskey in the Jar” on yksi esitetyimmistä irlantilaisista kansanlauluista. Se kertoo maantierosvosta, joka ryövää armeijan kapteenin mutta joutuu sitten oman rakastettunsa ilmiantamaksi. Kappaleen ovat levyttäneet muiden muassa The Dubliners, The Pogues, Peter, Paul and Mary ja The Limeliters. Thin Lizzy -yhtye teki vuonna 1973 kappaleesta rocksovituksen, josta ovat vuorostaan tehneet coverversion Pulp (1997), Metallica (1998) ja Belle & Sebastian (2006).


title: Whiskey in the Jar

text: Ensimmäisen suomalaisen version ”Whiskey in the Jarista” levytti lauluduo Bosse ja Robert vuonna 1968. Single oli nimeltään ”Löytynyt ei tillikkaa”, suomalaiset sanat teki Pertsa Reponen ja sovittajana oli Bosse Österberg. Sanoitus oli humoristinen kertomus kissanristiäisistä ja hankeen hukkuneesta viskipullosta. Seuraavan suomalaisen version teki Bablo vuonna 1992 nimellä ”Kauas vuorten taa”; laulun suomensi Kari Pesonen. Rock-laulaja Pate Mustajärvi esitti Juice Leskisen sanoittaman version ”Kannu vaakunaa” vuoden 2000 albumillaan "Ukkometso". Eläkeläiset-yhtye on tehnyt kappaleesta humoristisen humppaversion nimellä ”Humppamaratooni”.


title: The Dubliners

text: The Dubliners oli vuonna 1962 Dublinissa perustettu yhtye, joka esitti irlantilaista kansanmusiikkia. Yhtyeen alkuperäisjäseniä olivat Ronnie Drew (laulu, kitara), Luke Kelly (laulu, banjo, kitara), Ciaran Bourke (tinapilli, huuliharppu, kitara, laulu) ja Barney McKenna.


title: The Dubliners

text: Yhtyeen alkuperäinen nimi oli ”The Ronnie Drew Group”. Se kuitenkin päätettiin vaihtaa The Dublinersiksi James Joycen "Dublinilaisia"-novellikokoelman () mukaan. Yhtye levytti kymmeniä albumeja ja kiersi konsertoimassa viisi vuosikymmentä. Se teki myös yhteistyötä muiden artistien ja kokoonpanojen, kuten The Poguesin kanssa.


title: The Dubliners

text: The Dublinersin viimeisen alkuperäisjäsenen, McKennan, kuoltua huhtikuussa 2012 myös John Sheahan – joka liittyi yhtyeeseen vain kaksi vuotta perustamisen jälkeen – päätti siirtyä jo sovittujen vuoden 2012 konserttien jälkeen eläkkeelle. Yhtyeen muut jäsenet ovat jatkaneet vielä konsertointia, mutta nimellä Dublin Legends.


title: Otavamedia

text: Otavamedia Oy (aikaisemmin Yhtyneet Kuvalehdet Oy) on vuonna 1934 perustettu aikakauslehtiä ja verkkopalveluita kustantava yhtiö. Otava ja Werner Söderström perustivat yhtiön omien aikakauslehtiensä julkaisijaksi. Nykyisin yhtiö kuuluu Otava-konserniin, joka syntyi vuonna 1998 Otavan lunastaessa itselleen WSOY:n osuuden Yhtyneet Kuvalehdet Oy:n, Suuri Suomalainen Kirjakerho Oy:n ja Acta Print Oy:n osakkeista. WSOY:n piti irrottautua yhtiöstä, koska se oli fuusioitunut Sanoma Oy:n kanssa. Yhtiön ensimmäinen toimitusjohtaja oli Jorma Reenpää vuosina 1934–1960. Yhtyneet Kuvalehdet osti vuonna 1988 kilpailevan Lehtimiehet Oy:n julkaisutoiminnan. Yhtiön nykyinen nimi otettiin käyttöön 1.4.2010.


title: Otavamedia

text: Otavamedia Oy kustantaa Suomessa yhteensä 25 yleisöaikakauslehteä, joista monet ovat oman alansa markkinajohtajia. Muun muassa "Seura", "Anna", "Suomen Kuvalehti", "Kotiliesi" ja "Tekniikan Maailma" ovat elinvoimaisia esimerkkejä vuosikymmeniä jatkuneista lukijasuhteista, jotka nykyään elävät printin lisäksi vahvasti myös verkossa. Otavamedia tavoittaa yli 30 verkkosivustollaan kuukausittain yli 3 miljoonaa suomalaista: verkosto on Suomen suurimpia. Suosittuja sivustoja ovat esimerkiksi Suomenkuvalehti.fi, Kaksplus.fi ja Anna.fi. Otavamedian mobiilisivut tavoittavat kuukausittain 2,5 miljoona suomalaista.


title: Otavamedia

text: Otavamedia OMA on erikoistunut suunnittelemaan ja toteuttamaan yrityksille liiketoimintaa edistäviä ja strategioita toteuttavia omia medioita. OMA:n palvelut kattavat monipuolisesti yritysten liiketoiminnasta johdettujen omien medioiden strategiat, konseptoinnit, tuotannon sekä digipalveluissa että printissä.


title: Otavamedia

text: Otavamedialla on kaksi kirjakerhoa, joista suurempi ja tunnetumpi on "Suuri Suomalainen Kirjakerho." Kerhotoiminnan lisäksi lukijoille ovat tarjolla myös verkkokirjakaupan palvelut. Yhtiöllä on sekä yrityksille että kuluttajille tarkoitettu Libricard-kirjalahjakorttipalvelu.


title: Otavamedia

text: Otavamedian lisäksi Otava-konserniin kuuluvat myös "Kustannusosakeyhtiö Otava", "Like Kustannus", "Kustannusosakeyhtiö Moreeni", "Kustannusosakeyhtiö Nemo", "Otavan Kirjapaino", "Suomalainen Kirjakauppa", "Otavan Uudet liiketoiminnat" ("NettiX"-markkinapaikat, "Ampparit"-uutispalvelu, "Witpik"-mediaseuranta)


title: Otavamedia

text: Vuonna 2016 Otavamedian yhtiöiden liikevaihto oli 127,3 milj. € ja niiden palveluksessa on keskimäärin 445 henkilöä.


title: Ronnie Drew

text: Ronnie Drew (16. syyskuuta 1934 Dublin – 16. elokuuta 2008 Dublin) oli irlantilainen muusikko. Hän oli yksi kansanmusiikkiyhtye The Dublinersin perustajajäsenistä vuonna 1962. Drew soitti yhtyeessä kitaraa ja lauloi. Drew oli The Dublinersin jäsenenä vuosina 1962–1974 ja uudelleen 1979–1995. Vuoden 1995 jälkeen hän keskittyi soolouraansa. Ronnie Drew kuoli vuonna 2008 sairastettuaan kurkunpään syöpää.


title: Blogger

text: Blogger on hakukoneyhtiö Googlen omistama blogipalvelu, joka on ollut toiminnassa vuodesta 1999 lähtien. Alun perin Pyra Labs -yrityksen luoman Bloggerin osti Google vuonna 2003. Eräs perustajista oli myös mikroblogipalvelu Twitterin perustaja Biz Stone. Palvelu oli yksi ensimmäisistä bloggaukseen keskittyneistä alustoista. Samaten Blogger oli yksi ensimmäisistä blogipalveluista, joiden käyttäjien ei tarvinnut käyttää HTML-kieltä tai lähettää sisältöään erikseen kotisivupalvelimelle, vaan blogimerkinnät oli mahdollista kirjoittaa suoraan lomakkeeseen webissä.


title: Blogger

text: Blogger on saanut kritiikkiä liiasta yksinkertaisuudestaan ja uusien ominaisuuksien hitaasta toteuttamisesta. Esimerkiksi blogimerkintöjen luokittelu tai avainsanojen käyttö ei pitkään ollut mahdollista. Tämä on saanut monet bloggaajat siirtymään toisille alustoille monipuolisempien ominaisuuksien perässä. Blogger on kuitenkin korostanut keskittyvänsä nimenomaan peruspalveluun eli luovan tilan tarjoamiseen ihmisille.